ועדת הכלכלה, כנסת 18, פרוטוקול מספר 450, 2011-02-13 10:00

כרמל שאמה-הכהן: אני פותח את ישיבת ועדת הכלכלה.

כרמל שאמה-הכהן: על סדר היום יישום הרפורמה ביבוא המקביל.

כרמל שאמה-הכהן: היום לפני שנה פחות יומיים אישרה ועדת הכלכלה את צו הפיקוח על מצרכים ושירותים (יבוא רכב ומתן שירותים לרכב) והמטרה הייתה הגברת התחרות בענף יבוא הרכב.

כרמל שאמה-הכהן: התקווה הייתה לבשורה גדולה לצרכני הרכב במדינת ישראל, וזאת הייתה גם הצהרת המשרד והבנת ועדת הכלכלה.

כרמל שאמה-הכהן: אנחנו בטח מחויבים לפקח, כוועדה פרלמנטארית, על פעילות הממשלה, קל וחומר כאשר מדובר בתקנות, צווים וחקיקה שהוועדה הכינה.

כרמל שאמה-הכהן: שנה אחרי לצערי אין לנו בשורות.

כרמל שאמה-הכהן: על רפורמות אחרות אפשר לדבר על מעט התקדמות או מידה מועטה של התקדמות אבל כאן מדובר על אפס התקדמות.

כרמל שאמה-הכהן: מטרת הדיון הזה היא לשים על השולחן את החסמים או הטעויות שבוצעו בתקנות ובצווים, כך שאפשר יהיה לפתוח את המהלך ולקדם אותו.

כרמל שאמה-הכהן: כפי שראיתי ולמדתי מחומרים – אני מבקש גם מהמשרד להתייחס - אלמנט של פתיחת תחרות היא גם הקלות על יבואנים חדשים בתחום ה רכב ולא רק על יבואנים מקבילים כאשר גם זה מהווה סוג של תחרות.

כרמל שאמה-הכהן: יש לי גם כמה שאלות לגבי נקודות עיקריות אבל אעלה אותן במהלך הדברים לאחר הצגת הדברים על ידי הצדדים השונים.

כרמל שאמה-הכהן: בכל מקרה אני יכול לומר שוועדת הכלכלה לא תרפה מהעניין ולכן יזמנו את הדיון ולא הסכמנו לא לדחות אותו ולא לבטל אותו, למרות בקשות שונות שהופנו אלינו.

כרמל שאמה-הכהן: אנחנו נקיים את הדיון הזה שהוא דיון ענייני-רעיוני אבל לאחריו נצפה לקבל גם מהמשרד וגם מהממשלה לקבל תיקוני חקיקה כדי לקדם את התחרות בענף הרכב.

כרמל שאמה-הכהן: הדובר הראשון הו אבנר פלור ממשרד התחבורה, מנהל אגף הרכב.

כרמל שאמה-הכהן: בבקשה.

אבנר פלור: בוקר טוב.

אבנר פלור: אדוני היושב ראש, רציתי לומר שאפס התקדמות זה קצת בעייתי לומר ואני תכף אפרט.

אבנר פלור: נכון שספציפית לנושא יבוא מקביל יש בעייתיות מסוימת אבל הצו אפשר המון דברים והרבה נושאים קודמו במהלך השנה האחרונה, ואני אפרט אותם.

כרמל שאמה-הכהן: אני אחדד את דבריי כדי שלא יהיו אי הבנות.

כרמל שאמה-הכהן: מיד אחרי החקיקה בשעתו שמעתי הצהרות וקראתי כותרות של פניות של גורמים רציניים במשרד לשמש כיבואנים מקבילים.

כרמל שאמה-הכהן: אני שואל אותך האם במהלך השנה האחרונה יובא רכב אחד ביבוא מקביל?

אבנר פלור: לא.

כרמל שאמה-הכהן: מבחינתי זה אפס.

כרמל שאמה-הכהן: אני מודד את מידת ההתקדמות במספר הרכבים, חלקי סך הרכבים שמגיעים לישראל, כמה מהם יובאו ביבוא מקביל.

כרמל שאמה-הכהן: אם אתה שם מקדם של אפס, זה תמיד יהיה אפס אלא אם כן תגיד לי שבחודשים הקרובים אתה צופה שיש בצנרת יבוא מקביל.

אבנר פלור: אני מודה לוועדה על אישור הצו בפברואר 2010, צו יבוא שירותים לרכב.

אבנר פלור: הצו נכנס לתוקף ביום 7 באפריל 2010 וכבר מאפריל 2010 היו כל הנהלים מוכנים.

אבנר פלור: מאפריל, ואפילו קצת לפני, התחילו היזמים לפנות אלינו.

אבנר פלור: כמו שאמרת, הצו מאפשר לא רק את הנושא של יבוא מקביל אלא הוא גם מעניק הקלות משמעותיות בתנאים ובדרישות ליבוא רכב, כמו הנושא שביטלנו את החיוב של הבעלות או הפעלת מוסך, כך שלא מחויב שיהיה בידי יבואן אלא הוא יכול לחתום חוזה עם איזשהו גורם שהוא.

אבנר פלור: אציין כי מדובר בשינוי מבנה מורכב, שבירת מונופולים רבי עוצמה ומטבע הדברים התוצאות הן ארוכות טווח.

אבנר פלור: אדגיש כי את הרפורמה ליבוא מקביל ספציפית צריכים לבחון לאורך זמן ולדעתי שנה לא מספיקה לכך.

כרמל שאמה-הכהן: מתי לדעתך נראה פירות ראשונים לפי הצפי שלך?

אבנר פלור: בהמשך אני אדגיש את כל הנקודות האלה עליהן אתה שואל.

אבנר פלור: טרם אתייחס ליבוא המקביל, כמו שביקשת, אני רוצה לתת הישגים של הצו בנושא ההקלות המשמעותיות.

אבנר פלור: נכנסו במהלך השנה האחרונה שלושה יבואני רכב.

אבנר פלור: נכון שהם ישירים ולא מקבילים.

אבנר פלור: אחד מהם היא חברת בטר פלס.

אבנר פלור: כמו כן בהליכי עבודה אצלנו עוד שלושה יבואנים גם של כלי רכב וגם של אופנועים ואוטובוסים.

אבנר פלור: בשנה האחרונה חל גידול בכמות כלי הרכב ומגוון הדגמים וזה כתוצאה – לפחות איך שאני רואה את זה – מהצו שיש לו חלק גדול וחשוב בנושא הזה.

אבנר פלור: כמו כן יש הליכים מתקדמים ליבוא מותגים חדשים מארצות הברית, מותגים שעד היום לא היו כמו סובארו, טויוטה, הונדה וכולי.

אבנר פלור: כשאני אומר הליכים מתקדמים, אני מתכוון לכך שאצל חלק מהיבואנים יש גם את אישור היצרן ליבוא רכב מארצות הברית.

אבנר פלור: כמו שאמרתי, מכיוון שמדובר בהליך ארוך, יש הרבה משאים ומתנים והיבטים מסחריים שאורכים זמן.

אבנר פלור: מאז כניסת הצו לתוקף השר והמנכ"ל ביקשו אותי באופן אישי להוביל את הנושא ואכן נפגשתי עם מעל עשרה יזמים שרצו לייבא רכב ביבוא מקביל, חלקם עוסקים בתחומי הרכב וחלקם יזמים חדשים.

אבנר פלור: לאחר מספר פגישות ודיונים עם מספר יזמים, ב-10 ביוני חברת שלמה סיקס, מכירת רכב 2000, קיבלה אישור עקרוני להיות יבואן מקביל.

אבנר פלור: הם היו הגוף הראשון שקיבל אישור ליבוא מקביל.

אבנר פלור: מאז האישור העקרוני שלנו שהיה בחודש יוני, החברה התחילה לפעול מול סוכנים מורשים של היצרנים בחוץ לארץ.

אבנר פלור: אני רוצה לתת תמצית של הנושאים והחסמים שהועלו על ידי החסמים וזאת בעקבות בדיקות שערכתי.

כרמל שאמה-הכהן: שלמה רכב עוד לא ייבא דבר ביבוא מקביל

אבנר פלור: הוא לא ייבא ביבוא מקביל, אבל הוא קיבל אישור עקרוני להיות יבואן.

כרמל שאמה-הכהן: מה מעכב אותו מלייבא?

כרמל שאמה-הכהן: אם אני חושב עליו, זה האדם שצריך להשקיע הכי פחות כדי להיות יבואן כי יש לו את כבר את כל המערך ויש לו חברת ליסינג לא קטנה שיכולה להיות משענת.

אבנר פלור: אני תכף אגיע לסעיף של החסמים ואציג את הדברים.

אבנר פלור: נמצא כאן גם נציגו ואפשר לשאול גם אותו.

אבנר פלור: לגבי החסמים שהועלו על ידי היזמים במהלך השנה האחרונה.

אבנר פלור: מדובר בהליך יזמות ארוך ומורכב, היות שמדובר במציאת כלי רכב המתאימים לשוק הישראלי ולתקינה בישראל.

אבנר פלור: הנושא השני הוא בחינת היבטים מסחריים על ידי יזמים, שאלה הם דברים שאורכים זמן.

אבנר פלור: בהרבה מן המקרים, הסוכן המורשה מחויב ליידע או לקבל אישור היצרן לביצוע העסקה.

אבנר פלור: כאן נכנס הנושא הזה ולפי המידע שקיבלתי היו מספר יזמים שהגיעו לשלבי החוזה הסופיים אבל לא נחתמו החוזים בין היתר בשל התנגדות היצרן ו/או היבטים מסחריים.

לאה ורון: אתה יכול לומר לנו לאיזה סעיף בצו שאושר אתה מתייחס?

אבנר פלור: לא הבנתי את השאלה.

לאה ורון: לאיזה סעיף בצו שאושר אתה מתייחס.

אבנר פלור: אני מתייחס לסעיף ההגדרות בנושא סוכן מורשה.

אבנר פלור: סוכן מורשה, מי הוא.

אבנר פלור: בעצם היבוא המקביל הוא יבוא שמיובא באמצעות יבואן, באמצעות דילר בחוץ לארץ שמקושר ליצרן הרכב.

אבנר פלור: כמו שאתם יודעים, אדוני היושב ראש, בשנת 2002 הוסרה הבלעדיות של יבוא רכב ומאז, משנת 2002 לאותם מותגים שמשווקים בישראל לא נכנס שום יבואן נוסף פרט למקרה הספציפי בשנה האחרונה של שלמה סיקס שמייבא את אופל, אבל הוא מייבא ישירות מהיצרן.

קריאה: הוא בלעדי.

קריאה: זה לא מקביל.

אבנר פלור: היום, בנקודת זמן זו, בשנה הזו, ישנם שני יבואנים שיכולים לייבא אופן, מבחינת הזיכיון מול היצרן.

אבנר פלור: התנגדות היצרנים איננה חדשה .

אבנר פלור: גם האיחוד האירופי למשל ניהל במשך שנים מלחמת חורמה באותם יצרני רכב שניסו לשמור על אפליית מחירים בין מדינות האיחוד והציבו חסמים, ולכן בשנת 2002 פורסמה דירקטיבה אירופאית המעגנת את נושא החסמים של היצרנים.

אבנר פלור: מבדיקה שאנחנו ערכנו – עם מינהל סחר חוץ במשרד התעשייה - עולה שיש קושי לאמץ או לחייב את אותה דירקטיבה בישראל, זאת אומרת שיהיה שוק פתוח ובאמצעות החקיקה ניתן יהיה לייבא דרך אותם דילרים, כפי שנהוג באירופה ואומר למה אני מתכוון.

אבנר פלור: דילר באירופה, מאיטליה יכול לקנות מגרמניה, מגרמניה יכול לקנות מאיטליה וכולי.

אבנר פלור: מחיר הרכב.

אבנר פלור: החסם השני הוא מחיר הרכב והשוק הסגור.

כרמל שאמה-הכהן: עדיין לא הבנתי למה מה שיכול להתקיים באירופה לא יכול להתקיים כאן.

אבנר פלור: הדירקטיבה האירופאית הספציפית שאני מדבר עליה, משנת 2002 היא דירקטיבה שמחייבת את מדינות האיחוד וזה בתהליך בדיקה מול הממונה על ההגבלים העסקיים ומול מינהל סחר חוץ שבודקים איך אנחנו כן יכולים לאמץ את אותה דירקטיבה בין היתר.

כרמל שאמה-הכהן: אגב הגבלים עסקיים, זה נכון שהמשרד פנה לרשות להגבלים עסקיים לבדוק את ההתנהלות של יבואני הרכב בעניין?

אבנר פלור: כן.

אבנר פלור: החסם השני לדעתנו הוא מחירי הרכב והשוק הסגור בישראל.

אבנר פלור: כמו שאתה יודע אדוני היושב ראש, בישראל השוק הוא סגור והוא לא פתוח.

אבנר פלור: בנוסף, מיסי הקנייה לרכב בישראל הם מהגבוהים בעולם ונגזרים ממחיר הרכב.

אבנר פלור: כלומר, יצרני הרכב צריכים למכור את המכוניות במחיר נמוך יחסית ליבואן כדי שהמחיר הסופי יהיה תחרותי.

אבנר פלור: יבואן שלא קונה ישירות מהיצרן, לא יצליח להשיג מחירים נמוכים ובצירוף המסים יהיה המחיר הסופי יקר ולא אטרקטיבי.

אבנר פלור: יחד עם זאת, מבדיקה שערכנו והשואה שעשינו לגבי מחיר הרכב לפני המיסוי, עולה שלגבי הרכבים המשפחתיים המחיר שמקבל היבואן בארץ הוא נמוך לעומת אירופה, אך גבוה יותר מהמחיר בארצות הברית.

אבנר פלור: אני מדבר על הרכבים המשפחתיים כמו מזדה 3, פורד פוקוס וכולי.

אבנר פלור: לעומת זאת, לגבי הרכבים היוקרתיים – מרצדס, ב.מ.וו וכולי – המחיר שמקבל היבואן הישראלי לעומת ארצות הברית ואירופה גבוה יותר.

אבנר פלור: יש לנו את הנתונים ובמידת הצורך גם נציג אותם בפני הוועדה.

אבנר פלור: יש עוד חסם.

אבנר פלור: היזמים נתקלו בבעיות של אי הסכמת היבוא לישראל וזאת גם בשל בעיות מיסוי במדינות מסוימות.

אבנר פלור: לדוגמה, בגרמניה רכישת רכב למותגים המיוצרים בגרמניה מקנה לדילר הנחה במיסוי ובהתאם הרכב מחויב להירשם לגרמניה.

אבנר פלור: יש בעיות מיסויות של המדינות השונות ויש גם הקלות.

אבנר פלור: ברגע שאתה מוציא רכב ממדינה מסוימת – זה לא בכל מדינות האיחוד האירופי – אתה חייב להוציא אותו רק לאחר שהוא נרשם באותה מדינה וזאת בעיה כי אנחנו לא מאשרים במסגרת הצו יבוא רכב שנרשם במדינת חוץ אלא רק רכב חדש.

אבנר פלור: החסם הנוסף שעלה, גם אחרי בדיקות ועל ידי היזמים, הוא אי יבוא מארצות הברית.

אבנר פלור: אנחנו אמרנו שיבוא מקביל של רכב בארצות הברית מותנה בכך שאותו מותג באותה תקינה ייובא על ידי היבואן הישיר, היבואן הקיים היום.

אבנר פלור: אם סוברו מייבא סוברו עם תקינה אמריקאית, ניתן ליבואן המקביל גם לייבא את הרכב הזה.

אבנר פלור: זה באיזשהו מקום יוצר חסם כי אנחנו תלויים ביבואנים הקיימים.

כרמל שאמה-הכהן: למה זה כך אם זאת תקינה אירופאית?

אבנר פלור: לא, עם תקינה אירופאית אין בעיה, אבל מדובר בתקינה אמריקאית.

אבנר פלור: היום סוברו מייבא את הרכבים שלו עם תקינה אירופאית וברגע שהיבואן המקביל רוצה לייבא, לפחות לפי הצו הקיים היום, הוא מחויב שהיבואן הישיר ייבא את אותו רכב עם אותה תקינה.

אבנר פלור: כך זה מבחינת הצו הקיים היום.

כרמל שאמה-הכהן: מה זה נועד לשרת?

אבנר פלור: יבוא מקביל זה שאתה אמור לייבא את אותו רכב שמייבא היבואן הרגיל.

אבנר פלור: זה אומר גם את אותו תוצר וגם אותה תקינה, וזאת בעצם ההגדרה של יבואן מקביל וזאת התחרות האמיתית.

אבנר פלור: לכן לכל חסם כאן, יש לנו פתרונות שאני אגע בהם בחלק השלישי של דבריי.

אבנר פלור: אני קודם רוצה להעלות את החסמים ואחר כך אתייחס לפתרונות.

אבנר פלור: כמו שאמרתי, אני אישית נפגשתי עם כל היזמים האלה.

אבנר פלור: יש עדיין יזמים שמצויים בתהליכי עבודה מול אותם דילרים ויש לי לפחות מקרה אחד או שניים של אחד שאף קיבל את הסכמת היצרן ליבוא רכב לישראל.

אבנר פלור: זאת אומרת, זה בתהליך עבודה מתקדם.

אבנר פלור: מכיוון שמתייחסים לזה גם היבטים מסחריים רבים של מחירי הרכב, יש לנו איזשהו קושי להגדיר לוחות זמנים ולומר מתי זה יצא לפועל כי הם דנים גם בהיבטים המסחריים וגם בכל היבטי התקינה וכולי.

אבנר פלור: זה בתשובה לשאלתך בפתיח.

אבנר פלור: לאור הבעיות והלימוד שלנו את הנושא במהלך השנה הזאת, בכוונת משרד התחבורה לפעול במספר מישורים נגד אותם הגופים השונים החוסמים את פתיחת הענף ליבוא בתיקוני חקיקה נדרשים.

אבנר פלור: בשבועות הקרובים נגיד לוועדה תיקוני חקיקה והייתי מבקש מאדוני היושב ראש, במידה שזה אפשרי, שכבר בשבועות הקרובים יתקיים דיון בו נגיש את התיקונים הנדרשים.

כרמל שאמה-הכהן: אם אתה יכול לומר לי מתי הם יוגשו, אני יכול לקבוע דיון.

כרמל שאמה-הכהן: יש לך מושג מתי אתה מתחייב להגיש?

אבנר פלור: יש איזושהי התייעצות גם עם משרד המשפטים וגם עם משרד התעשייה אבל ברגע שהכל יהיה מוכן, נגיש לכם.

כרמל שאמה-הכהן: מהרגע שתגיש, תוך שבוע-עשרה ימים תתקיים ישיבה.

אבנר פלור: תודה.

אבנר פלור: במהלך השבוע-שבועיים הקרובים אנחנו נפנה לכל יצרני הרכב בעולם בפנייה נוספת לגבי הנושא של המדיניות החדשה שלנו.

אבנר פלור: כמו שאמרתי, פנינו לממונה על ההגבלים העסקיים.

לאה ורון: אולי אתה מוכן לחדד את הנקודה הזאת?

לאה ורון: למה הכוונה שלכם שתפנו ליצרנים בעולם?

אבנר פלור: אנחנו נפנה ליצרנים בעולם ונשאל את עמדתם בנושא הזה כי חלק מהטענות של אותם יזמים הן שיש התנגדות של היצרנים ליבוא מקביל של רכב וזאת מסיבות שונות.

אבנר פלור: אנחנו נפנה אל אותם יצרנים ונבהיר להם את המדיניות שלנו.

אבנר פלור: אנחנו רוצים לקבל את עמדתם בנושא.

לאה ורון: סליחה, לא הבנתי.

לאה ורון: מה הכוונה נבהיר להם את המדיניות שלנו?

אבנר פלור: עם כניסת הצו לתוקף, נעשתה פנייה לאותם יצרני רכב פרטיים מסוג M-1 אליהם התייחס הנושא של היבוא המקביל.

אבנר פלור: העברנו להם את המדיניות שלנו ולאחר שנה, ולאחר ששמענו את אותם יזמים, עולה שבכל זאת יש התנגדות של מספר יצרנים, ואני לא אומר של כולם.

אבנר פלור: חלק מהיצרנים, אין שום חסם לגביהם.

אבנר פלור: אנחנו נפנה בשנית לכל היצרנים רכב פרטי מסוג M-1.

אבנר פלור: פנינו גם לממונה על ההגבלים העסקיים.

אבנר פלור: לפני נדמה לי שבועיים התקיים כאן דיון בנושא של קבוצות ריכוז.

אבנר פלור: אנחנו פנינו אל הממונה כדי שהיא תוכל לבחון את הנושא באותה מסגרת ולבחון את ההיבטים שמצויים בתחום סמכותה ובכלל זה פנייה אל הגורמים הפועלים בענף וזאת מתוקף סמכותה איך וכיצד לפעול כדי למנוע את אותם החסמים.

אבנר פלור: אדוני היושב ראש, אם יש שאלות, אני אענה.

כרמל שאמה-הכהן: בהמשך נחזור אליך עם שאלות.

כרמל שאמה-הכהן: אני רוצה לשמוע עוד כמה דעות.

כרמל שאמה-הכהן: יעקב אנוך, נשיא איגוד יבואני הרכב.

יעקב אנוך: בוקר טוב לכולם.

יעקב אנוך: אני מוכרח לומר שאבנר אמר כמעט כל מה שרציתי לומר, אבל אני בכל זאת אגע בכמה דברים.

יעקב אנוך: כשאנחנו שואלים את עצמנו למה אין יבוא מקביל למדינת ישראל, יש מספר תשובות והן מאוד ברורות.

יעקב אנוך: התשובה הראשונה היא שיבוא מקביל יכול להתקיים כשיש כדאיות כלכלית.

יעקב אנוך: אף יבואן מקביל לא ייכנס לתחום שאין בו כדאיות כלכלית שהוא יוכל להרוויח בו כסף.

יעקב אנוך: כדאיות כלכלית נובעת מיתרון כזה או אחר בקנייה.

יעקב אנוך: בגלל מצב המיסוי במדינת ישראל, שהוא דומה מאוד לדנמרק ולתורכיה, המיסוי הגבוה גורם לכך שהיצרן יהיה שותף במידה כזאת או אחרת דרך מחיר ה–FOB של המוצר, מחיר בית החרושת, לנטל המסים.

יעקב אנוך: כלומר, היבואנים הישראלים קונים בוודאות ואת הדברים האלה בדקו לפחות בתקופת בועז סופר, כאשר הכל היה חשוף לעיניו, כל החשבוניות שלנו נמצאות במכס, והוא עשה בדיקות עם גורמים אחרים בעולם ועלה בוודאות שמחירי המכוניות לישראל מהיצרנים נמוכים יותר ב-10 ויותר אחוזים מאשר אותן מכוניות יוצאות למקומות אחרים בעולם.

יעקב אנוך: כלומר, עצם החיבור בין היבואן בישראל ליצרן במחירים שנובעים מנטל המסים בישראל, אנחנו זוכים למחירים מאוד אטרקטיביים.

יעקב אנוך: אנחנו יודעים שאילו היינו יכולים, היינו יכולים לייצא מכוניות שהגיעו לישראל אחרי ההובלה לישראל ועם הובלה חזרה לאירופה ועוד להישאר עם רווח.

יעקב אנוך: לא כך המצב באירופה או בארצות הברית, שם מחירי המכוניות בקנייה, מי שקונה ישירות מהיצרן, גבוהים מאשר קונים היבואנים בישראל.

יעקב אנוך: יתרה מכך, ביבוא המקביל הרכב הולך להירכש מדילר או ממי שקנה מהיצרן.

יעקב אנוך: ברור לכם שמי שקונה מהיצרן רכב רוצה להרוויח משהו והוא לא עושה זאת לשם צדקה, ולכן טבעי הוא שיוסיף על מחיר הרכב שהוא קונה אצל היצרן חמישה אחוזים או יותר.

יעקב אנוך: כך שהפער בין מחיר הקנייה של יבואני רכב בישראל לבין מחיר המכירה שהדילרים יכולים למכור ליבוא המקביל הולך וגדל.

יעקב אנוך: בפער הזה קשה מאוד גם להביא מכוניות וגם להרוויח כסף.

יעקב אנוך: אני לא מדבר על דברים נוספים.

יעקב אנוך: אני לא מכניס כאן ארגומנטים נוספים כמו מחיר הובלה ימית של יבואן שמביא אלפי מכוניות שהוא שונה ממחיר הובלה ימית של יבואן שמביא רק מאות מכוניות.

יעקב אנוך: לכן, מבחינה כלכלית, הסיכוי שיהיה יבוא מקביל של רכב למדינת ישראל – ואני אתמקד במכוניות של עד 200 אלף שקלים – קטן מאוד.

יעקב אנוך: כל חסם שלא הוזכר כאן הוא לא חסם.

יעקב אנוך: החסם הוא חסם כלכלי וכל עוד אי אפשר לגבור על החסם הכלכלי, אף אחד לא יביא מכוניות כדי למכור אותן כאן ולא להרוויח כסף או למכור ולהפסיד.

יעקב אנוך: זאת הסיבה האמיתית למה אין יבוא מקביל ברכב של עד 200 אלף שקלים, ואני אגע בנפרד ברכב במחיר של מ על 200 אלף שקלים.

יעקב אנוך: בטווח של עד 200 אלף שקלים, לא יכול להיות יבוא מקביל מסיבות כלכליות וכדי להתגבר על הסיבות הכלכליות, זה רק במעשים אשר אסורים.

יעקב אנוך: מה שקורה היום ביבוא האישי, כאשר מפצלים חשבוניות בחוץ לארץ, משלמים כאן מסים רק על חלק מהרכב, על אחת החשבוניות, המדינה מפסידה הכנסות - ואת זה אני מצטט מפי ועדת השופטת בלנץ' ולא אני אומר – ולכן המדינה סובלת מכך שהיא לא גובה את המסים כראוי, האזרח או מי שעוסק בתחום, כולל הסוחרים, נהנים מכך שעל חשבון המיסוי הם מצליחים להביא מכוניות כביכול יותר זולות, אבל גם זה רק במכוניות היקרות ביותר.

יעקב אנוך: הטענה כאילו היצרנים חוסמים את היבוא המקביל היא טענה מופרכת וזאת מסיבה מאוד פשוטה.

יעקב אנוך: אף אחד לא הביא, עד כמה שאני יודע, מסמך שאומר דבר כזה.

יעקב אנוך: זאת אומרת, לבוא ולומר שלא הולך לי כי היצרנים חוסמים, זה הכי קל.

יעקב אנוך: מאחר שאני חי בענף, אני יכול לומר לכם שבבדיקה שאני עשיתי עם מפיצים, נקרא להם כך, במדינות מסוימות באירופה, כל אחד מהם מוכן למכור לי מכוניות.

יעקב אנוך: לא הייתה לי בעיה לא של יצרן שלא מרשה לו ולא בעיה אחרת.

יעקב אנוך: כשביקשתי את המחירון, והמחירון אתי, ראיתי שבמחיר שהוא יכול למכור לי מכוניות, אני לא יכול להביא מכוניות.

יעקב אנוך: כלומר, אי אפשר להביא מכוניות במחיר הזה, גם להרוויח כסף וגם שתהיה הצדקה כלכלית.

יעקב אנוך: אלה שכביכול הסתכלו על השוק הזה חשבו שהם יכולים להביא סטוקים.

יעקב אנוך: המונח סטוקים הוא כביכול מוצר שנמצא זול כי מישהו תקוע אתו.

יעקב אנוך: לצערי בשנות השפל שהיו, במשבר, היו באמת סטוקים בארצות הברית ואפשר היה לקנות מכוניות יחסית בזול, אבל זה נגמר.

יעקב אנוך: המשבר עבר והיום היצע הביקוש די התאזן ואין יותר מכוניות אופורטוניסטיות כאלה שאפשר לעשות אתן את הדברים האלה.

יעקב אנוך: להביא מכוניות ישנות יותר שהן מעבר לשנה מייצורן, זה להוריד את ישראל בחזרה למה שמשרד התחבורה לא רוצה, למכוניות עם תקינה נחותה ועם תופעות שלא היינו רוצים לראות אותן כאן.

יעקב אנוך: לגבי אירופה.

יעקב אנוך: צריך להבין שאירופה היא מדינה אחת.

יעקב אנוך: אירופה היא אמנם אוסף של מדינות אבל מבחינה כלכלית היא מתנהגת כמדינה אחת.

יעקב אנוך: השוק המשותף הוא מדינה אחת וברגע שזאת מדינה אחת, אין חסמים.

יעקב אנוך: החסמים הוסרו ברגע שאירופה הפכה להיות איחוד אירופאי ולכן אי אפשר להשוות את אירופה לישראל.

יעקב אנוך: מה שקורה באירופה לא יכול לקרות בישראל אלא אם כן אנחנו נהפוך להיות חלק מהשוק.

יעקב אנוך: אם זה יקרה, כחלק מהשוק אנחנו ניכלל באותם תנאים שיש בשוק האירופאי.

יעקב אנוך: גם באירופה, ואני מדגיש, אין מכירה מסיבית של מכוניות מארץ לארץ.

יעקב אנוך: אדם פרטי יכול לקנות בכל מדינה שהוא רוצה באיחוד האירופאי מכונית או מספר מכוניות, אבל אין תנועה של מאה מכוניות ממדינה למדינה או דברים כאלה.

יעקב אנוך: זה לא קיים.

יעקב אנוך: מה שמטעה אותנו מאוד זה שיש תנועה של מכוניות משומשות באירופה, ממערב אירופה למזרח אירופה שהיא משמשת פח האשפה של מערב אירופה ומכוניות ישנות עוברות לשם.

יעקב אנוך: אני לא חושב שזה דבר שיכול לקרות כאן כי אנחנו לא רוצים להעלות את זיהום האוויר, להוריד את הבטיחות ותופעות שקיימות בתחום הזה.

יעקב אנוך: בנושא של רכבים מעל 200 אלף שקלים, כאן המשחק קצת שונה כי מטבע הדברים הכמות היא קטנה ולא מדובר בכמויות גדולות ביחס לשוק.

יעקב אנוך: כשהכמות קטנה, הטיפול הוא יותר פרטני.

יעקב אנוך: יכול להיות שמישהו ייסע לחוץ לארץ וימצא רכב כזה זול יותר מאשר אולי היבואן כאן קונה ושם בשוליים זה יכול להיות, אבל אין טעם ללכת ליבוא מקביל במכוניות יוקרה כי יש יבוא אישי משגשג בצורה יוצאת מן הכלל על חשבון המסים בישראל, ואם זה כך, למה ללכת לדבר האמיתי כאשר הדבר הלא אמיתי הרבה יותר רווחי והרבה יותר משתלם?

יעקב אנוך: אני שוב מפנה את אדוני היושב ראש לדוח ועדת בלנץ'.

יעקב אנוך: השופטת בלנץ' הגישה את הדוח אבל דבר ממנו לא יושם, לא לטוב ולא לרע, במשרד התחבורה.

יעקב אנוך: לפחות אני לא הצלחתי להבין עד היום מה ממנו יושם.

יעקב אנוך: אם כבודו יקרא את הדוח, זה יאיר לו בהרבה מאוד מובנים גם את הנושא של היבוא המקביל.

קריאה: הדוח נגנז.

יעקב אנוך: כן, אבל היושב ראש יוכל לקבל אותו ממשרד התחבורה.

יעקב אנוך: אגב, הדוח מעולם לא פורסם לציבור אבל אולי תוכל לקבל אותו ממשרד התחבורה ואם לא, אולי אני אוכל לדאוג לך לעותק ממנו.

יעקב אנוך: יחד עם זאת, אני רוצה לומר שבעקבות מה שקרה בשנה האחרונה בהורדת מסים דרך המיסוי הירוק, התחלנו לראות מכוניות קטנות, מכוניות של 70 אלף שקלים.

יעקב אנוך: המטרה היא להוריד את מחירי המכוניות.

יעקב אנוך: באמצעות הורדת המסים שנובעת ממיסוי ירוק, פתאום אנחנו פוגשים בשוק מכוניות שעלותן 70-80 אלף שקלים, דבר שלא היה קודם לכן כאשר לפני שלוש שנים, המכונית הכי זולה בשוק, מחירה עמד על 100 אלף שקלים או על 95 אלף שקלים.

יעקב אנוך: היום יש מכוניות קטנות שמיסוי ירוק נותן להן יתרון גדול, יתרון במיסוי ולעתים הסכום הוא עד 15 אלף שקלים והנה הן בשוק.

יעקב אנוך: לפני שלוש שנים כל המומחים בתחום אמרו שהאזרח הישראלי לא אוהב מכוניות קטנות, אבל הנה , כאשר המחיר נכון, האזרח הישראלי אוהב גם מכוניות קטנות.

יעקב אנוך: סקרתי איך עובד השוק ומה הסיבות לכך שאין יבוא מקביל.

יעקב אנוך: אני חושב שהבשורה הגדולה שבה התחלת את הישיבה הייתה מוקדמת מדיי וגדולה מדיי.

יעקב אנוך: מי שבישר את הבשורה אמר מתוך מאוויי לבו, אבל לא מתוך ראייה מפוכחת של השוק.

יעקב אנוך: הדבר האחרון שאני רוצה לגעת בו ואני מצטער שאני צריך לגעת בו בישיבה כל כך רצינית.

יעקב אנוך: אנחנו השכם והערב נתקלים בידיעות שיוצאות מהדובר – ואני חושב שהוא אחד הדוברים הטובים שאני מכיר – על כך שיבואנים פונים ליצרנים ועוצרים את היבוא.

יעקב אנוך: בואו ניתן פרופורציה.

יעקב אנוך: בעולם מייצרים מעל שישים מכוניות.

יעקב אנוך: ישראל בשנה האחרונה שהייתה שנת שיא רכשה 220 אלף מכוניות, במספרים עגולים.

יעקב אנוך: כלומר, זה פחות מחצי אחוז מהייצור העולמי.

יעקב אנוך: שליש אחוז מהייצור העולמי.

יעקב אנוך: מישהו כאן חושב בתמימותו או לא בתמימותו שבאמת יבואן בישראל יכול להגיד ליצרן והיצרן הענק מעניין אותו בכלל מה חושב היבואן בישראל על העניין?

יעקב אנוך: זה דבר שלא קיים.

יעקב אנוך: אני הייתי יבואן רכב והייתי מנהל במספר חברות – בפורד, בטויוטה, בפיאט – ואני מודיע לכם שהסיפור שהיבואנים כאן משפיעים על היצרנים, אין לו שום אחיזה במציאות.

יעקב אנוך: לעניין פתיחת השוק דרך היבוא מאמריקה.

יעקב אנוך: לפני שאני אגע ביבוא מאמריקה, אני רוצה לומר שאני מצר ואני רוצה למחות על השמועות והפרסומים שיוצאים מהדובר שיבואנים חוסמים.

יעקב אנוך: אף יבואן לא חוסם שום דבר.

יעקב אנוך: אני מצר על כך שזאת הדרך שהדובר והמשרד מתנהל.

יעקב אנוך: אם יש לכם הוכחות, אם יש לכם עובדות, לכו לבתי משפט ותביאו את היבואן הסורר, תעמידו אותו לדין ותעשו סדר לשם מה לצאת לעיתונות עם הסיפורים האלה שאין בהם שום ממש?

יעקב אנוך: גם היום אני שמח שיצא מכתב, כפי שאני מבין, לממונה על ההגבלים.

יעקב אנוך: אדרבה, שיבדוק, אבל שגם יפרסם הדובר את התוצאות של הבדיקה ושלא יהיה מצב לפיו תוצאות הבדיקה יהיו בשורה אחת בעמוד אחורי.

יעקב אנוך: באותה צורה שיוציא קומוניקט בסוף הבדיקה ויאמר: נבדק ואף יבואן לא גרם לשום חסם בנושא של היבוא המקביל.

יעקב אנוך: זה חשוב כי חשוב שנהיה אמיתיים ושלא נחיה מסיפורים.

יעקב אנוך: יתרה מזאת.

יעקב אנוך: למיטב ידיעתי, ולא הכל אני יודע, אף אחד מאלה שטוענים טענות כאלה לא הביא כל מסמך.

יעקב אנוך: אני מודיע לכם שיצרני הרכב וסוכני הרכב עובדים עם ניירות ואף אחד לא עובד בעל פה.

יעקב אנוך: אם מישהו פנה ליצרן רכב והוא לא אישר יצוא לישראל, הוא הוציא על זה נייר.

יעקב אנוך: זאת לא תשובה שמישהו קיבל בעל פה.

יעקב אנוך: הנייר הזה, אדרבה, כל מי שפונה למר פלור, יושב אתו ורוצה יבוא מקביל, שיביא את הנייר ויראה שלא רוצים למכור לו.

יעקב אנוך: אז תהיה לו גם הוכחה , יהיה לו מה למסור לממונה על ההגבלים, הוא יוכל להראות שהנה, יצרן מסוים הוציא נייר ויש לו אותו.

יעקב אנוך: אין שום נייר כזה כי לא יהיה נייר כזה.

קריאה: יש.

יעקב אנוך: אם יש, תביא אותו.

יעקב אנוך: אם יש ניירות כאלה, תציגו את הניירות האלה.

יעקב אנוך: כמובן שליצרן יש מדיניות וזכותו לקיים את המדיניות שלו.

יעקב אנוך: אם המדיניות שלו היא מסוימת, היא גלויה והוא ייתן אותה בכתב ולא צריכים סיפורים כי עד כמה שאני יודע לאבנר אין שום מסמך, והוא יתקן אותי.

כרמל שאמה-הכהן: בוא נחזור לטענה הכלכלית שלך.

כרמל שאמה-הכהן: אם אני מזמין מחקר שיבקש להשוות את מרווח השיווק של דלק רכב לדוגמה, מכוניות עממיות כמו מזדה, למקביל למה שקורה בעולם, אני אקבל את אותם שיעורים?

יעקב אנוך: תקבל שיעורים יותר נמוכים.

כרמל שאמה-הכהן: כלומר, דלק רכב, מרווח השיווק שלה יותר נמוך?

יעקב אנוך: ודאי.

יעקב אנוך: אתה לא צריך להזמין מחקר אלא קח את הדוחות.

כרמל שאמה-הכהן: בעולם אני לא יודע מה קורה, אבל בארץ קל לי לבדוק.

כרמל שאמה-הכהן: ביחס למקבילים שלהם בעולם.

יעקב אנוך: בוודאי.

יעקב אנוך: אין לי שום ספק.

יעקב אנוך: מחירי המכוניות כאן ברמה של מכונית משפחתית הם לא רק מהזולים בעולם אלא המרווחים עליהם שואפים לאפס.

יעקב אנוך: כשאני אומר שואפים לאפס, אתם יכולים לבדוק.

יעקב אנוך: הניירות מצויים במכס.

יעקב אנוך: אם היה כאן בועז סופר או מחליפו ערן, הוא היה יכול להראות.

יעקב אנוך: התחרות היא נוראית.

יעקב אנוך: צריך להבין שהשוק כאן הוא שוק של חברות ליסינג שהן יודעות היטב להתמקח.

כרמל שאמה-הכהן: איפה יש תחרות?

כרמל שאמה-הכהן: הרי מזדה, יש לי רק מקום אחד לקנות.

כרמל שאמה-הכהן: בקבוצה 3 נניח, כולם מתאמים את המחיר לרמת המחיר של הקבוצה.

יעקב אנוך: לא.

כרמל שאמה-הכהן: השוק של הליסינג חוסם כמעט את רוב השוק.

יעקב אנוך: אז מה?

כרמל שאמה-הכהן: אני אומר שאין תחרות.

כרמל שאמה-הכהן: זה שאולי יבואנים לא אשמים בכך, זאת סוגיה אחת.

כרמל שאמה-הכהן: זה שיש גופה , יש גופה, אבל השאלה אם היא התאבדה או נרצחה וזה משהו אחר.

יעקב אנוך: אני שמח שאתה מעלה את זה.

יעקב אנוך: כשאתה הולך לבדוק את נתחי השיווק של היבואנים, כמובן שיש השפעה אדירה למכירות הסיטונאיות או למכירות לחברות הליסינג ולצי הרכב, שהיום זה הרוב.

יעקב אנוך: בקבוצות האלה , זה מגיע לשבעים אחוזים מהמכירות.

יעקב אנוך: אתה תוכל לראות בנקל – גוף מחקרי שיעשה לך את המחקר – שהמכירות ונתחי השיווק על המכוניות האלה שואפים לאפס.

יעקב אנוך: מכירה עם נתח שיווק מאוד נמוך והרבה פחות מאשר באירופה.

יעקב אנוך: באירופה לא עובדים עם פחות מעשרים אחוזים לצרכן.

יעקב אנוך: כאשר מוכרים לצרכן, היד האחרונה שמוכרת לצרכן לא עובדת עם פחות מעשרים אחוזים.

יעקב אנוך: בצי הרכב באירופה, אלה עשרה אחוזים בערך.

צבי פולק: אם היינו עושים את זה, היצרנים היו מעלים את המחיר.

צבי פולק: היצרן של מזדה רואה דוחות רווח והפסד שלו וכל יצרן – יודע כל יבואן – יושב ליבואן שלו על הווריד, על התמחיר.

צבי פולק: הוא בודק את המחירים של המתחרים והכל שקוף ביניהם.

צבי פולק: אם היו כאן כאלה רווחים ענקיים, הדבר הראשון שהיה קורה זה שכל יצרני הרכב היו מעלים את מחירי ה-FOB כי הן חברות כלכליות וזה מה שהן רוצות לעשות.

צבי פולק: אם הייתה להן בארץ אלטרנטיבה רצינית ליבוא מקביל במחירי FOB יותר גבוהים, הם היו עושים אחד משניים: או שהם היו נותנים יבוא מקביל ומרוויחים יותר על הרכב, או שהם היו באים ליבואן שלהם הנוכחי ואומרים לו: ידידי היקר, יש לי כאן יבואן מקביל רציני, הוא מוכן לשלם לי הרבה יותר FOB, אני מעלה לך את המחיר.

צבי פולק: העובדה שהדברים האלה לא קורים היא כלכלית טהורה.

כרמל שאמה-הכהן: אם אני ניגש ליצרן, למזדה עולמי, ואני אומר שאני מוכן לשלם אחוז יותר מדלק רכב, ימכרו לי?

צבי פולק: הם יעלו לו באחוז.

כרמל שאמה-הכהן: לא לי, כי הם גוף יותר רציני ממני.

צבי פולק: אני אומר לך מה הם יאמרו.

צבי פולק: אם אתה תבוא עם אחוז אחד בלבד, יש להניח שעבור אחוז אחד בלבד הם לא ייקחו את היבואן שלהם ויפטרו אותו.

צבי פולק: הם יבחנו כמה אתה רציני, כמה אתה גדול, כמה אתה יכול לעבוד לאורך זמן, ואם היו חושבים שאתה רציני בעניין הזה – ומדובר על אחוז בלבד – יש להניח שהם היו הולכים ליבואן המקורי ושואלים אותו מה קורה כאן.

צבי פולק: זה טבעי.

צבי פולק: אבל הורדת המחירים במדינת ישראל, אם היא יכולה לקרות, היא לא קורית על אחוז אחד.

צבי פולק: אם מדברים על כך שבמדינת ישראל המחירים גבוהים, אז מדברים על 5-10 אחוזים.

כרמל שאמה-הכהן: ברור.

כרמל שאמה-הכהן: אני מדבר על לעלות.

כרמל שאמה-הכהן: נתתי דוגמה שאני נותן ליצרן להרוויח יותר.

כרמל שאמה-הכהן: כלומר, אין לו סיבה לומר לא.

כרמל שאמה-הכהן: בהנחה שאני רציני ואני נותן לו גם אחוז יותר, אין לו סיבה לא למכור לי בנוסף ואז אנחנו באים כאן לשוק הישראלי ואני כצרכן יכול לבחור איפה לקנות את המזדה שלי, ואתם תתחילו לריב על הזכות שלי לקנות.

צבי פולק: אבל למה זה באמת לא קורה?

כרמל שאמה-הכהן: אין לי מושג.

צבי פולק: אנחנו מנסים לומר שמישהו החליט שבמדינת ישראל הרכבים יקרים כי אין תחרות.

צבי פולק: במדינת ישראל הרכבים יקרים.

צבי פולק: נקודה.

צבי פולק: כולנו יודעים את זה.

צבי פולק: אבל אם מישהו יבחן את זה לעומק ויוריד את המיסוי ויגיע, כמו שאמר יקי, ל-FOB, הוא יגלה שה-FOB במדינת ישראל הוא הכי נמוך.

צבי פולק: העובדה היא שגם ביבוא של רכבי יוקרה מסוג ב.

צבי פולק: מ.וו, מרצדס ואאודי, היבוא האישי של רכב חדש הוא כמעט אפס.

צבי פולק: מייבאים כמעט אך ורק רכב משומש ויש לזה סיבות כי שם אמורים להיות הרווחים הכי גדולים במכוניות היקרות.

צבי פולק: למה לא מביאים רכב חדש?

צבי פולק: משום שגם שם קשה לאורך זמן להתחרות ב-FOB.

צבי פולק: על אחת כמה וכמה ברכבים הזולים.

צבי פולק: אם מדינת ישראל רוצה רכבים שיימכרו זול יותר לצרכן ואם היא רוצה להוריד את רמת המחיר, היא לא יכולה לחפש את המטבע מתחת לפנס אלא היא צריכה לבחון מה במבנה השוק והמיסוי הישראלי מביא לכך שבסופו של דבר לאזרח הרכב יותר יקר והיא מחפשת את זה במקום הפופוליסטי.

צבי פולק: העובדה היא שהיא לא מצליחה לעשות יבוא מקביל וזה לא בגלל שמישהו חוסם אלא זה בגלל מה שיקי אומר.

צבי פולק: אם רוצים לבחון את זה לעומק, אפשר לעשות יבוא מקביל אולי בכל מחיר, להוריד כל סף כניסה, לשחק עם התקינות באופן כזה שתקינות לא יהיו רלוונטיות ויהיו כאן פנסים מסנוורים.

כרמל שאמה-הכהן: כאן אני מסכים אתך.

צבי פולק: אפשר לעשות כל דבר.

צבי פולק: אם באמת רוצים לבחון למה אין יבוא מקביל, שיבדקו את היבוא, שילכו וידברו עם היצרנים, יבדקו את ה-FOB ויגיעו למסקנה האם במדינת ישראל אפשר לעשות יבוא מקביל כמו במדינה מסודרת ולא העיקר לעשות, ואני חושב שהמסקנה תהיה מאוד ברורה.

צבי פולק: זה המבנה של השוק, מבנה המיסוי, מבנה הצריכה בשוק ושם טמון העניין.

צבי פולק: לא ללכת ולהוריד שני אחוזים מ-FOB או שלושה אחוזים.

צבי פולק: זה לא יעשה כלום.

צבי פולק: מה שלדעתי קורה כאן זה אחרי שהייתה ועדת סופר שבצורה מאוד מקצועית ניסתה להעמיד את הסטנדרטים, ואני מסכים שיש בעיה, עכשיו מנסים, העיקר שיהיה יבוא מקביל, להוריד כל חסם ובסופו של דבר לא יהיה יבוא מקביל רציני אם יעבדו בצורה הזאת.

יעקב אנוך: ברשותך, אני אמשיך את דבריי.

כרמל שאמה-הכהן: תסכם.

יעקב אנוך: אני אסכם.

יעקב אנוך: עוד ארגומנט אחד ואני אסכם.

יעקב אנוך: נושא נוסף הוא סוג כלי הרכב שמגיעים לישראל.

יעקב אנוך: באירופה חמישים אחוזים מהכלים שנוסעים על הכביש הם דיזל.

יעקב אנוך: לישראל דיזל אתה לא יכול להביא, שוב, בגלל מיסוי.

יעקב אנוך: המיסוי הפלה את הדיזל כך שאי אפשר להביא דיזל לישראל.

יעקב אנוך: אם כן, חמישים אחוזים מהשוק יורד.

יעקב אנוך: בחמישים אחוז הנוספים, תשעים אחוזים מהם אלה רכבים עם גיר רגיל.

יעקב אנוך: אירופה היא יבשת בה נוסעים עם גיר רגיל.

יעקב אנוך: מדינת ישראל, תשעים אחוזים נוסעים עם גיר אוטומטי.

יעקב אנוך: חלק מהיצרנים האירופאים, רכב עם גיר אוטומטי מיוצר לנכים, למדינת ישראל ולשוויץ כי שוויץ היא מדינה בה נוהגים בגיר אוטומטי.

יעקב אנוך: לכן, כאשר אתה רוצה ללכת לשוק האירופאי ככלל, אתה לא יכול למצוא מכוניות עם גיר אוטומטי.

יעקב אנוך: תביא לכאן מכוניות עם גיר רגיל, אף אחד לא קונה אותן.

יעקב אנוך: אם כן, יש כאן בעיה גם של המוצר.

יעקב אנוך: לא כך זה בארצות הברית שם הרכבים אוטומטיים.

יעקב אנוך: יש לי גם פניות עליהן קיבלתי תשובות שלא מסוגלים לספק גיר אוטומטי כי זאת הזמנה מיוחדת מהיצרן וזה לוקח שלושה-ארבעה חודשים, ואז היצרן שואל כמה ולמה אתה צריך את זה ולמה אני לא לוקח גיר רגיל.

יעקב אנוך: בסוף הדרך אתה מגיע למצב שאתה לא יכול להיות זמין בשוק עם מוצר מתאים.

יעקב אנוך: בארצות הברית זה שונה אבל בארצות הברית, צריך לזכור, שמדינת ישראל מקבלת את התקינה האמריקאית כמו שהיא.

יעקב אנוך: לא כל הרכבים שמיוצרים בארצות הברית מיוצרים באותה תקינה והפתיחה מארצות הברית צריכה להיות פתיחה מאוד זהירה כי אחרת אנחנו נמצא כאן מכוניות – והיום חלק גדול מהיבוא האישי שהגיע – עם פנסים שאסור לנוע אתם על הכביש כי הם מהווים בעיה בטיחותית חמורה.

יעקב אנוך: אסור לנוע אתם על הכביש, אבל בכל זאת נעים אתם על הכביש.

יעקב אנוך: מי שהחליט שזה בטיחותי, זה לא אני אלא אלה המוסדות הבינלאומיים של בטיחות רכב.

יעקב אנוך: כדי לסכם את הדברים אומר שיש כאן בעיה כלכלית מובהקת.

יעקב אנוך: אם היו משקיעים הגורמים הכלכליים בבדיקת הנושא עד הסוף ולא נתפסים לכך שאישה אחת בשוק אמרה לי שהיצרנים עושים כך וכך, היו מקבלים תוצאות והיו באים לוועדה הזאת, מכבדים אותה, עם תוצאות אמיתיות.

יעקב אנוך: זאת לא בושה לבוא ולוועדה ולומר לה את המציאות ואת האמת אחרי שהיא תיבדק ואפשר לומר שכנראה שיבוא מקביל למדינת ישראל, יש בו כמה סיבות שלא קשורות בכלל ביבואנים ואי אפשר לעשות אותו.

כרמל שאמה-הכהן: תודה.

אבנר פלור: אדוני, מטרת הדיון היא נושא של יבוא מקביל ולא יבוא אישי.

אבנר פלור: יחד עם זאת, הנושא הזה של יבוא אישי, חלק גדול מהמלצות הוועדה אומצו.

אבנר פלור: הרכבים שנוסעים כאן, מרביתם, לפחות בשנתיים-שלוש האחרונות אלה כלי רכב שעוברים בדיקות גם בנושא של הפנסים וגם בנושאים אחרים, כך שאני מבטל את מה שיקי אמר בנושא הזה של הבטיחות.

כרמל שאמה-הכהן: אגב, אין לנו בעיה לגעת גם בנושא היבוא האישי כי המטרה היא לא רק יבוא מקביל אלא הגברת התחרות.

כרמל שאמה-הכהן: יבוא אישי, גם זה סוג של הגברת התחרות.

כרמל שאמה-הכהן: עד עכשיו אני לא מצליח להבין את הסיפור של ההגבלות של מדינת ישראל, של רכב שיוצר כאן ונקנה שם או כל מיני תקינות.

כרמל שאמה-הכהן: מה שטוב לארצות הברית, למה לא טוב לנו?

כרמל שאמה-הכהן: זה משהו שנשגב מבינתי.

כרמל שאמה-הכהן: כמה שמסבירים לי את זה, אין לי תשובה לומר לאנשים.

אלי אפללו: למה אתם דווקא מערימים קשיים?

אלי אפללו: אני לא רואה בעיה מצדם, אבל מצד אחד אתם אומרים שאתם רוצים לתת ליבואנים הקטנים אפשרות להתמודד מול היבואנים האחרים, אבל אתם בעצמכם מערימים קשיים על היבואנים הקטנים ואתם מעלים את סף הערבות הבנקאית, לדוגמה, וכך הסבירו לי, ובסף הערבות הבנקאית הזאת אתם בסופו של דבר עושים קושי מול יבואן גדול.

אלי אפללו: אם אתה עושה פר חלוקה לפי פרק רכב, שזה יכול לעלות עשרה שקלים לרכב, מול יבואן קטן שבסופו של דבר זה יכול לעלות לרכב קטן פי עשר ואפילו יכול להגיע אלפי שקלים.

אלי אפללו: איך אתם עושים את זה?

אלי אפללו: בדרישות של התקינה, כמו שהם אומרים, של הפנסים, אין לי ויכוח ואני חושב שזה חשוב מאוד, אבל אתם אלו שמקשים.

אלי אפללו: מהצד השני אתם באים אליהם בטענות.

אלי אפללו: לא בדקתי את הטענות האלו, אבל תוכיחו לנו, תבואו ותאמרו לנו שיש בעיות כאלו.

אלי אפללו: זה לא מתפקידנו לבדוק את הטענות האלו כי אין לנו שום הוכחות.

אלי אפללו: כמו שאמרתם, אתם מביאים את זה להגבלים העסקיים ושם אנחנו נתמודד.

אלי אפללו: אבל אתם הראשונים שמקשים על היבואנים הקטנים ולא רק בנושא של המיסוי אלא בערבויות הבנקאיות.

אלי אפללו: ראיתי את הנתונים והייתי המום.

אלי אפללו: אתם מדברים?

אלי אפללו: נאה דורש נאה מקיים, ידידי.

כרמל שאמה-הכהן: אנחנו עוד נגיע לנקודה הזאת.

אלי אפללו: יש לי כמה נקודות אבל העליתי רק נקודה אחת.

כרמל שאמה-הכהן: בוא לא נבלבל אותו.

אבנר פלור: אנחנו מתייחסים כרגע ---

אלי אפללו: לא, אין כרגע.

אלי אפללו: כרגע זה הכל.

כרמל שאמה-הכהן: בוא נלך נקודה-נקודה.

אבנר פלור: לגבי השאלה של אדוני היושב ראש.

כרמל שאמה-הכהן: הבנת למה אני מתכוון?

אבנר פלור: כן.

כרמל שאמה-הכהן: אולי אני לא יודע להציג את זה בצורה הכי מדויקת.

אבנר פלור: הבנתי למה אתה מתכוון.

אבנר פלור: באמת בשלושת –ארבעת החודשים האחרונים אנחנו בעבודה אינטנסיבית מול מינהל הבטיחות האמריקאי בנושא הזה של הפנסים וכבר עכשיו, בחודש האחרון, אישרנו דגמים נוספים עם תקינה אמריקאית מבחינת הפנסים.

אבנר פלור: עד לפני מספר חודשים אושרו לישראל שלושה מותגים גדולים: פורד, קרייזלר וג'י.

אבנר פלור: אמ, מבחינת היבוא מארצות הברית.

אבנר פלור: אנחנו רוצים להגדיל את מגוון הדגמים, גם ליבואנים הקיימים וגם ליבוא המקביל לכן התחלנו עבודה ואני מקווה שבחודש הקרוב נסיים אותה, כדי להרחיב את התקינה האמריקאית בנושא של הפנסים אבל לא נאשר את כלל הפנסים כי זה בעייתי.

כרמל שאמה-הכהן: יש לי שאלה.

כרמל שאמה-הכהן: אני רוצה להבין מה בעייתי.

כרמל שאמה-הכהן: לפעמים הגודל שלנו הוא מגרעת.

כרמל שאמה-הכהן: יש חסם של שוק, אבל כאן אנחנו יכולים ללכת אחרי הגדולים.

כרמל שאמה-הכהן: מה שטוב לצרכן האירופאי ולצרכן האמריקאי, למה לא יהיה אוטומטית טוב לצרכן הישראלי?

אבנר פלור: מכיוון שבנושא הזה של הפנסים יש שתי שיטות בדיקה ויש שוני מבחינת התקינה האירופאית והתקינה האמריקאית.

אבנר פלור: יש קושי של שילוב של שתי השיטות בישראל.

אבנר פלור: זאת אומרת, יכול לנסוע רכב אמריקאי מול אירופאי עם תקינה אמריקאית או עם תקינה אירופאית ויכול גם להגיע למצב של סינוור.

כרמל שאמה-הכהן: זה לא קורה בארצות הברית?

אבנר פלור: בארצות הברית כולם עובדים לפי תקינה אמריקאית, מה עוד שגם באירופה עובדים כולם לפי תקינה אירופאית.

אבנר פלור: מה שאנחנו עשינו ומה שאנחנו עושים עכשיו כדי להרחיב, אנחנו רוצים לשלב את שתי השיטות, כך שכן יהיה אפשר כי יש לנו יבוא גם מארצות הברית וגם מאירופה.

אבנר פלור: אני יכול לומר לך אדוני היושב ראש שלפחות עם אותם 5-10 היזמים שנפגשתי, לאף אחד מהם לא הייתה בעיה של חסם בנושא הפנסים.

אבנר פלור: לא הייתה שום בעיה בנושא של הפנסים.

כרמל שאמה-הכהן: לא הבנתי.

כרמל שאמה-הכהן: הנושא של התקינה, היום באירופה אין שום רכב עם תקינה אמריקאית אלא כולם בתקינה אירופאית?

אבנר פלור: היום באירופה אין רכב עם תקינה אמריקאית שנוסע ביבוא מסחרי שוטף.

אבנר פלור: כן.

כרמל שאמה-הכהן: איזה רכבים נוסעים בישראל?

כרמל שאמה-הכהן: רק תקינה אירופאית?

אבנר פלור: מעל 95 אחוזים נוסעים עם תקינה אירופאית ועד חמישה אחוזים עם תקינה אמריקאית.

כרמל שאמה-הכהן: אם כן, יש רכבים אמריקאים.

אבנר פלור: כן, יש רכבים אמריקאים.

אבנר פלור: אמרתי שהם נוסעים עם תקינה אמריקאית ואנחנו התאמנו את הפנסים לפי הדרישות של תקנות התעבורה שלנו וכן אפשרנו תקינה אמריקאית אבל שלא תגרום לסנוור.

כרמל שאמה-הכהן: כלומר, כל מה שמונע ממני לקנות איזה רכב שאני רוצה ולהביא אותו ארצה מאמריקה, זה הנושא של הפנסים?

אבנר פלור: נכון להיום, אלה פנסים ונושא המיילג', אבל נושא המיילג' נפתר.

יואל שקד: מה עם ארץ המוצא?

כרמל שאמה-הכהן: מהי הנקודה של ארץ המוצא?

אבנר פלור: סליחה היושב ראש, רציתי עוד הערה ליקי, אם אפשר.

אבנר פלור: יש לנו תלונות ואנחנו נגיש אותן לממונה על ההגבלים העסקיים.

כרמל שאמה-הכהן: בסדר.

כרמל שאמה-הכהן: תשובה ברורה.

יואל שקד: אנחנו מייצגים את עמותת נותני השירותים בתחום היבוא האישי, היועצים של היבוא האישי בארץ.

יואל שקד: אני רוצה לומר שנוצרת היום תופעה כאשר מצד אחד יש את נושא הפנסים שתכף אני ארחיב בו, והנושא השני הוא נושא ארץ הייצור.

יואל שקד: אני היום מסוגל לייבא מארצות הברית רכב שיוצר מה שנקרא בארץ נפטא, קרי, ארצות הברית, קנדה או מקסיקו.

יואל שקד: על פי תקנות משרד התחבורה, אני לא אקבל רישיון יבוא אם אני רוצה להביא רכב שיוצר לארצות הברית אבל מקורו בגרמניה.

כרמל שאמה-הכהן: רכב שנמצא בארצות הברית אבל יוצר בגרמניה.

יואל שקד: נכון.

כרמל שאמה-הכהן: זאת בדיוק השאלה שרציתי לשאול.

יואל שקד: זה היה כך.

יואל שקד: עד לפני שנה וחצי הבאנו את הרכבים האלה.

אבנר פלור: זה לא היה כך.

אבנר פלור: הייתה איזושהי טעות והיא תוקנה.

יואל שקד: אבנר, שלוש שנים הייתה טעות?

אבנר פלור: נמצאת כאן היועצת המשפטית.

אבנר פלור: הייתה טעות והיא תוקנה.

אבנר פלור: מבחינת תקנות התעבורה, מה שאנחנו מאשרים אלה אך ורק רכבים שעומדים בתקינה אירופאית או רכבים שמיוצרים במדינות נפטא שעומדים בתקינה אמריקאית.

אבנר פלור: רכב שמיוצר ביפן מחויב להגיע לכאן עם תקינה אירופאית בלבד, ולא תקינה אמריקאית.

אבנר פלור: אלה בעצם התקנות היום.

כרמל שאמה-הכהן: הוא דיבר על רכב אירופי.

כרמל שאמה-הכהן: מה עם רכב אירופאי ממדינות נפטא?

אבנר פלור: אין בעיה.

אבנר פלור: רכב אירופאי חייב להגיע עם תקינה אירופאית.

אבנר פלור: אדוני היושב ראש, אנחנו סוטים ממטרת הדיון.

אבנר פלור: אם רוצים להרחיב, אין בעיה.

לאה ורון: הדיון מאפשר להעלות מספר נושאים.

כרמל שאמה-הכהן: אנחנו יורדים למטרה הראשית.

כרמל שאמה-הכהן: הרי יבוא מקביל, לא עשינו את התקנות כדי לאפשר פרנסה לעוד כמה אנשים אלא בעיקר להגביר את התחרות בשוק.

כרמל שאמה-הכהן: הגברת התחרות בשוק, יכולה להיות על ידי שני אלמנטים נוספים: הקלה ביבוא האישי, הרחבה של היבוא האישי והקלה בו, והקלה ליבואנים חדשים ישירים גם בכניסה לשוק.

כרמל שאמה-הכהן: אלה שתי נקודות שהן מאוד רלוונטיות לגעת בהן והשאלות הן שאלות חשובות.

כרמל שאמה-הכהן: ברגע שאני אראה שהדיון מתפזר ללא תוחלת, אני אכניס אותו למסלול הרשמי.

כרמל שאמה-הכהן: אולי תאמר שאתה לא מוכן עם תשובות.

אלי אפללו: אולי לא נוח לו.

אבנר פלור: חבר הכנסת אפללו, אני כאן לתת תשובות על הכל.

אבנר פלור: זה לא משרד פרטי שלי.

אבנר פלור: כל שאלה וכל דבר, אני אתייחס אליו.

כרמל שאמה-הכהן: אתה אומר שהמשכורת שלך לא תשתנה.

אבנר פלור: לא, לא אמרתי את זה.

אבנר פלור: חבר הכנסת אפללו אומר שאולי לא נוח לי, אבל זה ממש לא כך.

אלי אפללו: אם אתה לא רוצה לסטות מהנושא הזה, הרגשתי שזה לא נוח.

אבנר פלור: לא.

אבנר פלור: אני אענה.

אבנר פלור: מדינת ישראל אימצה כתקינה ראשית, ולא רק בתחום הרכב אלא בכלל, בתחום הכבישים, בתחום הדלקים וכולי, את התקינה הראשית שלה שהיא תקינה אירופאית.

אבנר פלור: זאת עובדה וזה בהתבסס על מבנה הכבישים ובהתבסס על כך שאנחנו יותר קרובים לאירופה.

אבנר פלור: יחד עם זאת, מכיוון שלפני מספר שנים היה יבוא של רכב אמריקאי מארצות הברית עם תקינה אירופאית התקבלה החלטה גם לאפשר רכב אמריקאי עם תקינה אמריקאית.

אבנר פלור: יש הבדל ושוני מהותי בין התקינה האמריקאית לתקינה האירופאית במובן של התיעוד ואומר למה אני מתכוון.

אבנר פלור: היום, כאשר אתה רוצה לייבא רכב אירופאי, אתה חייב לייבא אותו עם תעודות תקינה, שהרכב נבדק בפרמטרים ישראליים של זיהום אוויר ורמת רעש.

אבנר פלור: לכל דבר כזה יש תיעוד.

אבנר פלור: לגבי התקינה האמריקאית, אנחנו לא מקבלים תיעוד אלא הצהרת היצרן.

אבנר פלור: לכן תמיד יש קושי לבוא, לבדוק ולוודא שהרכב עונה על אותן הדרישות ועל אותה תקינה.

אבנר פלור: לגבי היבואנים הסדירים, הנושא מוסדר כי עובדים ישירות מול היצרן ואז מקבלים את כל התיעוד ועונים על כל השאלות.

אבנר פלור: במקרה של יבוא אישי יש קושי שלא תמיד יש לנו תשובות לשאלות שלנו, האם הרכב כן או לא עונה לדרישות התקינה לכן אנחנו אימצנו את התקינה האירופאית כתקינה ראשית ולגבי התקינה האמריקאית אמרנו שרק לאותם רכבים שמיוצרים באותן מדינות נפטא - ארצות הברית, מקסיקו וקנדה.

אבנר פלור: זה הנימוק העיקרי והראשי.

אבנר פלור: זה נהוג לא רק בנושא רכב אלא גם בנושא דלק, גם בנושא כבישים, גם בנושא רכבות ועוד.

יואל שקד: חברים, אני רוצה לשאול שאלה לפני שאני אעבור לנושא המקורי.

יואל שקד: רק לסגור את הנושא של ארץ המוצא.

יואל שקד: הרי אם אתה לבד אומר שכאחוז מסוים של רכבים אתה כן מאפשר להביא אותם עם תקינה אמריקאית מארצות הברית.

אבנר פלור: שמיוצרים בארצות הברית, במדינות נפטא.

יואל שקד: כן.

יואל שקד: רבותיי, ארץ מאוד קטנה, ארץ עולם שלישית שנקראת ארצות הברית, אין לה מושג ירוק בדיני תעבורה, אין לה מושג ירוק בבטיחות, החליטה לייבא לתוכה פולקסווגן טוארג מגרמניה.

יואל שקד: נוצר מצב, וזה העולם הפתוח של העולם העסקי, שלרכוש את אותו רכב בארצות הברית עולה יותר זול מאשר להביא אותה מגר מניה.

כרמל שאמה-הכהן: באיזו תקינה עומד הרכב הזה?

יואל שקד: הטוארג שמגיעה לארצות הברית תואמת את התקינה האמריקאית.

יואל שקד: ברגע שהיא הגיעה לשם, היא תקינה אמריקאית.

כרמל שאמה-הכהן: למרות שהיא יוצרה באירופה, היא לא תואמת את התקינה האירופית?

יואל שקד: גם וגם.

יואל שקד: חברים, אני לא רוצה להטעות.

יואל שקד: אני רוצה לומר את הדבר הבא ובזה אני בטוח.

יואל שקד: רכב שיוצא על ידי יצרן אירופאי לצורך השוק האמריקאי – ואני בטוח שאבנר יסכים אתי – הוא מותאם לשוק האמריקאי ועל זה לשנינו אין ויכוח.

יואל שקד: השאלה שאני שואל היא השאלה הבאה: אם כך, מה ההבדל עכשיו אם אני מביא פולקסווגן טוארג תואם את השוק האמריקאי מארצות הברית לבין פורד אקספלורר שתואם את השוק האמריקאי מארצות הברית, בהנחה שתקבל – ואחר כך נדון – את כל האישורים שאתה מבקש?

יואל שקד: אנחנו קיבלנו תחושה שזה היה חסם, כשהתחלנו את הנושא של יבוא אישי, חסם קשה לנושא התחרות הכספית כי לא יעזור, השוק האמריקאי הוא שוק גדול, שוק של מסה וניתן להשיג שם את המכוניות במחירים הרבה יותר נמוכים.

יואל שקד: זה רק חומר למחשבה לאדוני היושב ראש.

כרמל שאמה-הכהן: אולי יש לו תשובה.

כרמל שאמה-הכהן: יש לך תשובה לגבי הטוארג?

יואל שקד: אנחנו נעביר את כל ההתאמות הדרושות.

כרמל שאמה-הכהן: יש עוד מדינות בעולם שיגבילו ולא ירצו את הטוארג הזאת ביבוא אישי?

אבנר פלור: אמרתי שבאירופה, במדינות האיחוד האירופאי, לא מקבלים רכב עם תקינה אמריקאית.

אבנר פלור: זאת עובדה ונמצאים כאן היבואנים שיצדיקו את העובדה הזאת.

אלי אפללו: צריך לשאול את היבואנים.

אבנר פלור: רכב שמיוצר באירופה עם תקינה אמריקאית, לא יכול להירשם באירופה.

כרמל שאמה-הכהן: הוא יכול להירשם ביפן?

אבנר פלור: גם לא.

יעקב אנוך: כל העולם עובד עם תקינה אחת.

יעקב אנוך: אירופה היא רק תקינה אירופאית, ארצות הברית היא רק תקינה אמריקאית ויפן רק תקינה יפנית.

יעקב אנוך: מדינת ישראל אימצה את התקינה האירופאית אלא שבגלל לחצים פוליטיים אמריקאים, באו האמריקאים ואמרו שלא יכול להיות, אנחנו האמריקאים חברים שלכם, שרכב שברולט, קרייזלר וכולי המיוצר בארצות הברית יצטרך לעבור תקינה אירופאית ומדינת ישראל נכנעה והסכימה שרכב בתקינה אמריקאית, מלבד הפנסים שזה דבר בטיחותי שאין להתפשר עליו, ייכנס לארץ בתנאי שהוא חדש והוא בא משלושת החברות האלה .

יעקב אנוך: זה לא בגלל שהעולם נוהג כך.

יואל שקד: עם תיקון קטן.

יואל שקד: אני רוצה לומר לאבנר שאם אתה תייבא היום רכב אמריקאי מגרמניה, אתה תקבל את רישיון היבוא שעד לא מזמן לא נתתם אותו, אתה תכניס את הרכב, תבצע התאמות מסוימות גם בפנסים והרכב יעבור תקינה וינוע על הכבישים.

כרמל שאמה-הכהן: תסביר עוד פעם.

יואל שקד: בוא ניקח מדינה כמו גרמניה שאני מניח שגם היא לא מבינה שום דבר.

כרמל שאמה-הכהן: רוצים לייבא רכב בתקינה אמריקאית.

יואל שקד: ניקח את הפורד מוסטנג מארצות הברית – ואני בכוונה מקצין ואבנר יודע שזה רכב בעייתי – ונכניס אותה לגרמניה, אני אצטרך להעביר אותה, אני אטפל בפנסים שלה.

כרמל שאמה-הכהן: אין הליך כזה בארץ?

יואל שקד: רק לאחרונה, ממש לאחרונה.

יואל שקד: אמרו לנו שזה תקן אמריקאי ולא נקבל על זה שום רישיון.

יואל שקד: לאחרונה, בשני דגמים, וזה מה שהזכיר קודם אבנר, קיבלנו את האפשרות להביא את הרכב, לקבל עליו רישיון יבוא ולהתחייב מול שלטונות משרד התחבורה שאנחנו נבצע את ההתאמות הדרושות.

יואל שקד: אני רוצה להבהיר מה זאת אומרת התאמה דרושה.

יואל שקד: אנחנו לוקחים את הרכב למעבדה של הטכניון שקיבלה הכשר לכך ממשרד התחבורה ומקבלים את חותמת הכשרות של הפנסים לתנועה.

יואל שקד: למה לא לעשות את זה לכל רכב שנ מצא בארצות הברית, כולל הרכב הגרמני והיפני?

כרמל שאמה-הכהן: נכון.

כרמל שאמה-הכהן: באמת למה לא?

אבנר פלור: אדוני היושב ראש, אמרתי, אנחנו פועלים בנושא הזה של היבוא האישי בדומה ליבוא המסחרי ואומר למה אני מתכוון.

אבנר פלור: כל מה שאני מאשר ליבוא המסחרי במובן של המדיניות, תקינה אירופאית או תקינה אמריקאית ---

כרמל שאמה-הכהן: מצדי תאשר את זה גם למסחרי.

כרמל שאמה-הכהן: זה שאתה לא מאשר את זה למסחרי, זאת לא תשובה.

אבנר פלור: עניתי.

כרמל שאמה-הכהן: לא, אני רוצה להבין.

כרמל שאמה-הכהן: רכב גרמני שאני מביא מארצות הברית, למה אני לא יכול להכשיר אותו בדיוק כמו שאני מכשיר רכב אמריקאי על פי פרמטרים שאתם קבעתם ולא קבעו אנשי היבוא האישי?

כרמל שאמה-הכהן: אתם נתתם להם מסלול להכשיר מוסטנג לדוגמה, למה את אותו מסלול אי אפשר להכשיר את ה-טוארג?

אבנר פלור: אמרתי שהתקינה הראשית שלנו היא תקינה אירופאית.

אבנר פלור: כמו שאמרתי, יש שוני בתיעוד שמתקבל בין התקינה האירופאית לבין התקינה האמריקאית.

אבנר פלור: התקבלה החלטה – וזאת מדיניות שנהוגה מזה שנים – שהתקינה הראשית היא תקינה אירופאית, מכיוון שגם התיעוד הוא בהתאם ולאותו אחוז של דגמים ותוצרים שמיובאים על פי תקינה אמריקאית, שמפעל האם שלהם ממוקם שם, אנחנו מאפשרים על פי תקינה אמריקאית.

אבנר פלור: גם ליבואנים המסחריים לא מאפשרים לבצע הסבות.

אבנר פלור: לקחת רכב עם תקינה אמריקאית ולהסב אותו לתקינה אירופאית.

כרמל שאמה-הכהן: אני עדיין לא מבין ואני לא קשה הבנה.

אבנר פלור: אני מסביר.

כרמל שאמה-הכהן: אני כנראה לא מבין אותך.

כרמל שאמה-הכהן: אם אתה מאפשר במסלול מסוים לקחת מוסטנג ולהעלות אותה כחזיר בתחילת המסלול והיא יוצאת כבש כשר בסוף המסלול, למה זה לא טוב לטוארג?

כרמל שאמה-הכהן: אני לא מבין את זה.

יואל שקד: אני רוצה לבקש מהיושב ראש ומהוועדה להבין שזה פתיר.

יואל שקד: זאת סוגיה שבעיניי אין לה שום פתרון מוצדק.

יואל שקד: זאת אומרת, הדרך היא ללכת וכן לבצע את ההתאמות האלה.

אבנר פלור: אי אפשר.

כרמל שאמה-הכהן: מה זאת אומרת אי אפשר

אבנר פלור: אני אסביר.

אבנר פלור: כשאנחנו מאשרים רכב, יש למעלה מ-60 דירקטיבות ותקנים בהם חייבים לעמוד אותם רכבים.

אבנר פלור: אותו רכב שמגיע והוא מוסב, שמבצעים לו הסבה, הוא לא יוכל לעמוד באותן דרישות ובאותן דירקטיבות שהחלק הגדול מהן הן דרישות בטיחותיות.

אבנר פלור: זאת אומרת, אי אפשר לקחת רכב, להסב אותו ושיעמוד באותם שישים-שבעים דירקטיבות.

יואל שקד: למה במוסטנג זה אפשרי ובטוארג לא? לא הבנתי.

כרמל שאמה-הכהן: מה ההבדל ביניהם?

אבנר פלור: אותו רכב מוסטנג הוא רכב שעומד בתקינה האמריקאית והוא מיוצר בארצות הברית.

אבנר פלור: הוא לא מיוצר באירופה.

כרמל שאמה-הכהן: והטוארג?

כרמל שאמה-הכהן: אותי לא מעניין איזה פועל הרכיב, השאלה היא אם זה עומד בתקינה אמריקאית או לא.

כרמל שאמה-הכהן: הרי אתה לא מרשה להביא את הטוארג הזה כי הוא לא עומד בתקינה האירופאית אבל הוא כן עומד בתקינה האמריקאית.

כרמל שאמה-הכהן: אנחנו אומרים שלא נביא אותו באופן ישיר אלא רק אחרי תהליך של הסבה.

כרמל שאמה-הכהן: מה עדיין לא בסדר אם אני מביא רכב, ולא משנה מה המותג שלו, ומעביר אותו בתהליך הכשרה והוא צריך לעמוד ביעדים שאתה קבעת?

כרמל שאמה-הכהן: לא עמד בסוף, אל תיתן לו אישור.

כרמל שאמה-הכהן: המייבא לוקח את הסיכון עליו.

כרמל שאמה-הכהן: עדיין, למה אתה לא מרשה לו את התהליך?

אבנר פלור: אדוני היושב ראש, יש לי בקשה.

אבנר פלור: מכיוון שהנושא של הדיון היה אחר, אני מתחייב להעביר לוועדה נייר עמדה מסודר עם הנימוקים האלה.

אבנר פלור: אני רואה שיש כאן איזושהי אי הבנה ואני רוצה שזה יהיה מסודר.

כרמל שאמה-הכהן: אין בעיה.

כרמל שאמה-הכהן: זה אומר שברגע זה אין למשרד תשובה טובה למה לא.

כרמל שאמה-הכהן: אנחנו נשמח לקבל אותה.

אלי אפללו: זאת תשובה.

כרמל שאמה-הכהן: דרך אגב, הבנתי שבשנה האחרונה יש ירידה חדה בהיקף היבוא האישי.

אבנר פלור: ממש לא.

לאה ורון: כמה ייבאו ביבוא אישי?

אבנר פלור: בשנה הקודמת יבוא אישי נע בסדר גודל של 3,000 והשנה הוא בין 2,800 ל-2,900, בכולל, בשנת 2010.

כרמל שאמה-הכהן: אז יש ירידה.

אבנר פלור: יש ירידה אבל לא חדה.

כרמל שאמה-הכהן: אני ראיתי באיזשהו פרסום שיש ירידה של כמעט עשרים אחוזים.

אבנר פלור: לא.

אבנר פלור: אני אציג לך את הנתונים.

כרמל שאמה-הכהן: בכל מקרה, התחייבת לתת תשובה לגבי ארץ המוצא והסבה בארץ.

אבנר פלור: כן.

אבנר פלור: אני אגיש לוועדה תשובה מסודרת.

יעקב אנוך: סליחה, אולי אני אסביר לכם בדיוק.

יואל שקד: רק שנייה, תנו לי לסיים את מה שהתחלתי בו.

יואל שקד: רבותיי, דיברתם כאן על התחרות החופשית.

יואל שקד: דיברתם כאן על היבוא המקביל ואני חושב שאם אנחנו מדברים על שוק של תחרות חופשית, אי אפשר להתעלם מהיבוא האישי.

יואל שקד: עם כל הכבוד, 3,000 מכוניות זה לא עשר וזה לא עשרים.

יואל שקד: וראו איזה פלא.

יואל שקד: אין לי כוונה, יקי, לנהל כאן שדה קרב מולך בסגנון בו התחלת קודם וזרקת כל מיני משפטים שמקומם לא כאן, אבל נוותר על זה, אלא אני רוצה לחזור בחזרה.

יואל שקד: ראו פלא, מכוניות מסוימות שנמכרו במחירים, ואני יכול לתת דוגמה כמו סוברו מדגם B-9 שנמכרה במחיר של 350-360 אלף שקלים, התחיל יבוא אישי ולפתע היא צנחה ב-70-80 אלף שקלים והיבואן לא מפסיד.

יואל שקד: היבוא האישי יצר משיכה למטה של המחירים.

כרמל שאמה-הכהן: מאיפה מייבאים את הרכב הזה?

יואל שקד: במקרה זה מארצות הברית.

יואל שקד: תמיד יהיה הרבה יותר אטרקטיבי לייבא רכב מארצות הברית למדינת ישראל כי המחירים הנקובים שם הרבה יותר נמוכים.

כרמל שאמה-הכהן: הם מגיעים עם תקינה אירופאית?

יואל שקד: לא.

יואל שקד: היא הייתה בתקינה אמריקאית.

כרמל שאמה-הכהן: מסבים אותה כאן?

יואל שקד: כן.

יואל שקד: יש התאמות, יש קריטריונים של אבנר פלור ואנחנו מתאימים אותם.

יואל שקד: בוא נניח רגע לנושא התקינה ונדבר על הפן הכלכלי של התחרות שמאפשר היבוא האישי.

יואל שקד: אמר כאן חברי היושב מצד ימין שלי, צביקה, והזכיר שמכוניות חדשות ביבוא אישי – ונתת דוגמה מעולם ה-ב.מ.וו – אפס, כמעט לא נכנסות.

יואל שקד: בוא נעשה סדר.

יואל שקד: זה לא נכון, זה ממש לא נכון.

יואל שקד: אתה צודק בדבר אחד.

יואל שקד: מרבית המכוניות שנכנסות ארצה ביבוא אישי, הן בגיל ממוצע של בין 16 ל-18 ל-14 חודשים, ולמה?

יואל שקד: לא יעזור כלום, כי אם לא היה שינוי בספציפיקציות של הדגם – כלומר, אם הדגם החדש לא יצר בו איזשהו שינוי – מבחינה עסקית בארצות הברית, כשאתה רוכש רכב בן שנה, הוא הרבה יותר אטרקטיבי לרכישה בארץ שאתה עושה את השקלול הסופי, גם את המיסוי שלו כרכב ישן וגם את מחיר הקנייה שלו כרכב ישן.

יואל שקד: לגבי מחירים בחדשים.

יואל שקד: אני יכול לומר לך ואני אתן לך דוגמאות של ב.

יואל שקד: מ.וו מסוג אקס 5 ומסוג אקס 6 ותראה איזה פלא.

יואל שקד: חדשים לחלוטין – אפס קילומטרים – במרבית המקרים הם גם הרבה יותר מאובזרים מהרכב שמיובא על ידי היבואן, יימכרו במאה אלף שקלים פחות.

יואל שקד: לא עשרים אלף שקלים אלא מאה אלף שקלים פחות.

יואל שקד: אם אנחנו הולכים לכיוונים של המשומשים, אני אשמח בפורומים אחרים להראות גם פערים גדולים יותר.

יואל שקד: שאף אחד לא יטען נגדנו, כמו שהיה כאן ניסיון של יקי ידידי, לפיצולי חשבוניות וכולי.

יעקב אנוך: סליחה, אני מצטט את שלטונות המכס.

יואל שקד: שלטונות יושבים ובודקים אותנו ואתכם רכב-רכב.

יואל שקד: אנחנו גם נבדקים לא בצורה מדגמית אלא אנחנו נדרשים להביא חשבוניות.

יואל שקד: לא יושבים שם אנשים מטומטמים שלא יודעים את מלאכתם.

יואל שקד: אם כן, נשים את זה רגע בצד.

יואל שקד: לא יתכן שכשאני שומע את שניכם, אני בעצם שאלתי את ידיד כאן מצד ימין למה לו בכלל להיכנס לתחום הרכב כי זה תחום מאוד מפסיד.

יואל שקד: אני שומע את שניכם ואני פתאום שומע איזשהו סיפור.

כרמל שאמה-הכהן: אל תתווכחו.

כרמל שאמה-הכהן: הוויכוח הזה מיותר.

יואל שקד: נכון.

יואל שקד: חברים, היבוא האישי מאפשר תחרות אמיתית.

יואל שקד: נקודה.

יואל שקד: אני בעד ומה שחורה לי כאדם שעוסק בתחום זה שאין סדר.

כרמל שאמה-הכהן: עדיין היבוא האישי מתמקד בעיקר בסגמנט של רכבי היוקרה.

כרמל שאמה-הכהן: לא שזה לא מעניין אבל זה פחות מעניין אותנו.

יואל שקד: אנחנו מתעסקים במכוניות ממחירים של 150-160 אלף שקלים עד 200 אלף שקלים וזה הסגמנט הנמוך שלנו.

יואל שקד: זה לא הרוב, זה נכון.

יואל שקד: מ-230-240 אלף שקלים ומעלה, זה הרוב.

יואל שקד: אני רוצה לבקש מהוועדה לאפשר לכונן תחרות חופשית במדינת ישראל ולעזור לכונן רגולציות שגם יסבירו מיהו האדם שעוסק ביבוא אישי.

יואל שקד: כלומר, בואו נעשה סדר בעניין.

יואל שקד: היום נוצר מצב שאנחנו אינסטנציה לא קיימת.

יואל שקד: יש תגובה כמו בת יענה.

יואל שקד: אני לא מסוגל היום לפנות למשרד התחבורה ולייצג לקוחות שלי ולומר ככה או לא.

יואל שקד: אנחנו לא קיימים.

כרמל שאמה-הכהן: הבנתי.

כרמל שאמה-הכהן: תודה.

כרמל שאמה-הכהן: הדוברת הבאה היא עורכת הדין הילה וולגמונט שמייצגת את יבואני האופנועים, הקטנועים והטרקטורונים.

הילה וולגמוט: אופנועים, קטנועים וטרקטורונים.

הילה וולגמוט: אנחנו מדברים על יבואנים שמתעסקים ביבוא של בין 50 ל-100 כלים בשנה.

הילה וולגמוט: אותם יבואנים בתהליך התאגדות עכשיו והם לא נכללים באיגוד יבואני הרכב הדו-גלגלי שהיה לכאורה המייצג שלהם בתיקון לצו אבל למעשה לא שמר על זכויותיהם.

הילה וולגמוט: לכן ארבעת היבואנים שנמצאים כאן אתי, הם דוגמה לכך שמשנת 2011 אין להם יותר רישיון יבוא למרות שהם פעלו בשנת 2010 וחמש שנים לפני כן, ייבאו רכבים לישראל, רכבים דו גלגליים, מכרו אותם, אבל נכון להיום הם ללא רישיונות יבוא.

הילה וולגמוט: זה בגלל שני חסמים עיקריים שהוכנסו בצו כאשר האחד מהם הוא ערבות בנקאית של מיליון שקלים והון עצמי של מיליון וחצי שקלים, סעיפים 3(א)(8א) ו-3(א)(12) לצו.

הילה וולגמוט: אנחנו מבקשים לתת את הדעת לכך שהם לא היו נוכחים בדיון הקודם ומה שנקבע אלה דרישות קשיחות של מיליון ומיליון וחצי שקלים שהיא בלי שום קשר להיקפי היבוא ולכמות היבוא.

כרמל שאמה-הכהן: זאת נקודה שאנחנו כבר נוגעים בה.

הילה וולגמוט: זה דבר ראשון.

הילה וולגמוט: כמו כן מבקשים לפתור את הבעיה נכון להיום שהאנשים האלה נותרו למעשה ללא יכולת להתפרנס.

הילה וולגמוט: שנת 2011 כבר נכנסה והם לא יכולים לייבא רכבים יותר.

הילה וולגמוט: למעשה הם בנויים על זנבות שנשארו להם במלאים של 2010.

כרמל שאמה-הכהן: למה הם לא יכולים לייבא?

הילה וולגמוט: כי אין להם רישיונות יבוא, כי הם לא עומדים בתנאים.

כרמל שאמה-הכהן: בגלל הערבות וההון העצמי?

הילה וולגמוט: נכון.

כרמל שאמה-הכהן: אולי זה באמת הזמן לגלוש לנקודה הזאת.

כרמל שאמה-הכהן: אני מדבר על צו הפיקוח, על סעיפים 3(א)(8ב) ו-3(א)(12) שעוסקים בעניין הערבות הבנקאית וההון העצמי הנדרש.

כרמל שאמה-הכהן: יש כאן באמת קביעה אחידה והיא לא מבחינה בין כמות והיקף הפעילות של אותו יבואן.

כרמל שאמה-הכהן: הרי הערבות היא לא חינם ואם אנחנו מעמיסים עלויות וגם יכולות, בעיקר עלויות, פר רכב או כלי רכב מיובא על יבואן קטן לעומת היבואן הגדול, יש כאן פער שבסוף הוא מגולגל על הצרכן והוא גם פוגע בתחרות ומייקר את המוצר.

כרמל שאמה-הכהן: השאלה אם אי אפשר לעשות איזו דיפרנציאציה בנושא הזה.

דפנה עין דור: במסגרת הבחינה של מתן רישיונות לשנת 2011 באמת קיבלנו מאזנים כספיים של כל הגורמים הרלוונטיים והתברר שיבואני רכב דו גלגלי מסוימים, היקפי הפעילות שלהם באמת מאוד מאוד מצומצמים בסדרי גודל של שלושים וחמישים שאלה הם סדרי גודל מאוד מצומצמים.

דפנה עין דור: הון עצמי שלילי וגירעון בהון עצמי שלילי של מספר מיליוני שקלים.

דפנה עין דור: היבואן הוא לא מטרה אלא הוא אמצעי.

דפנה עין דור: המטרה שלנו היא להבטיח יבוא סדיר של רכבים, כולל רכב דו גלגלי.

דפנה עין דור: הנתונים הכספיים שלהם מצביעים על כך שיש חשש כרגע להמשך יבוא סדיר והמשך מתן שירותי תחזוקה.

דפנה עין דור: הדרישות שלנו אכן גבוהות יחסית להיקפי הפעילות האלה ואין כאן ספק.

דפנה עין דור: אנחנו בוחנים את האפשרות אבל בכל מקרה התנאים יהיו צריכים להיות כאלה שכמו שהנתונים של היבואנים הקיימים, הם יצטרכו לעשות רביזיה גדולה ולא בטוח שיש מקום בשוק ליבואן לשלושים כלי רכב דו גלגלי.

דפנה עין דור: לא בטוח שזה המצב הנכון, אם הוא יעמוד בדרישות מסוימות.

דפנה עין דור: אנחנו לא יכולים לאפשר יבוא של רכבים עם מצב כספי כמו שיש ליבואנים הקיימים.

כרמל שאמה-הכהן: מה זה מצב כספי?

כרמל שאמה-הכהן: מה הכוונה?

דפנה עין דור: הון עצמי שלילי, גירעון בהון עצמי של מספר מיליוני שקלים.

תומר לויתן וירושבסקי: אבל ההון הזה מגובה בכספים.

תומר לויתן וירושבסקי: ההון הזה מגובה בהלוואת בעלים שהושקעה בעסק.

תומר לויתן וירושבסקי: את לא יכולה לצפות שבעסק בן שנה שהושקעו בו שלושה או ארבעה מיליוני שקלים, הוא יניב פירות של רווחיות תוך פרק זמן כל כך קצר.

תומר לויתן וירושבסקי: אני בעברי הקודם מנהל כספים של חברה די גדולה ואני מכיר חברות שבמשך עשרות שנים לא הצליחו להגיע להון העצמי הנדרש שאתם מבקשים.

תומר לויתן וירושבסקי: איפה המידתיות כאן?

דפנה עין דור: אנחנו בחנו במסגרת הצו, ויש סעיף שמאפשר לנו לתת איזה שהן החרגות לטווח קצר.

דפנה עין דור: בחנו את כל האפשרויות והקלנו באמצעות הלוואת בעלים שימירו אותה לשטרי הון, בחנו כל מיני דברים כדי להקל וחלק נכבד מהיבואנים של הרכב הדו גלגלי הקטנים נופלים אצלנו במקרה של חריג שאנחנו נאפשר להם בצורה מדורגת לעמוד בדרישות הצו.

דפנה עין דור: חלק מכובד מהיבואנים.

רם אביב: מה זה חלק נכבד?

רם אביב: כמה מתוך העשרה שהגישו לכם קיבלו?

דפנה עין דור: ארבעה-חמישה.

דפנה עין דור: סדר גודל של ארבעה-חמישה.

דפנה עין דור: יש יבואנים שלא עומדים בדרישות.

רם אביב: אני יושב ראש ההתאגדות.

רם אביב: כאשר יודענו רק ב-5 באוקטובר שהשתנו כל התקנות, התארגנו ובשם כולם, כעשרה יבואנים, יצאנו לדרך והתחלנו להתנהל מול משרד התחבורה.

רם אביב: כל שעשינו, פנינו למשרד התחבורה, העלינו בפניו את הבעיה שנוצרה, קיבלנו אוזן קשבת, אבל כאשר הגענו לשלב הפרקטי, מה שנותר זה שחמישה יבואנים שטוענים כאן כרגע שהם עברו את זה, קרסו.

רם אביב: פשוט סגרו את הדלתות שלהם.

רם אביב: אנחנו נותרנו עוד חמישה יבואנים שמנסים לעבור את הרף הזה.

רם אביב: מדובר כאן בחברות שקיימות בסביבות חמש שנים.

רם אביב: אלה חברות שהן חברות חדשות ולהיכנס לענף הדו גלגלי זה לא קורה ביום אחד.

רם אביב: לא ביום אחד אתה חודר לשוק הזה בצורה שאתה באמת יכול להגיע לרווחים שדורשת הרשות.

רם אביב: מה שנותר לנו כאן הוא מצב בו השקענו את מיטב כספנו, השקענו שנים של עבודה ודווקא עכשיו, כאשר אנחנו מגיעים סוף כל סוף לשלב שיכול להיות שנראה אור, באה הרשות ובאופן חד משמעי סוגרת לנו את הדלת בפנים.

רם אביב: כל מה שעשינו, היא מורידה לטמיון.

רם אביב: אני אישית – ואני מדבר כאן גם בשם חבריי – השקעתי, בגלל שהרשות נתנה לי את האפשרות.

רם אביב: הרי אם הרשות ידעה כבר לפני חמש שנים שמתכוונים לשנות את הצו הזה, מדוע היא נתנה לי את האפשרות?

רם אביב: מדוע היא נתנה לי לבוא ובעצם להשקיע את מיטב הוני ובסוף לסגור אותו, אחרי חמש שנים, בגלל דבר שהם ידעו מראש שהם עומדים לשנות?

כרמל שאמה-הכהן: בואו נפריד בין שני הרכיבים של הון עצמי וערבות בנקאית.

כרמל שאמה-הכהן: בערבות בנקאית, למה אתם לא מוצאים לנכון לעשות איזושהי חלוקה, לקשור בין היקף הפעילות של היבואן, שזה גם היקף האחריות שלו?

דפנה עין דור: הסכומים חושבו בבסיס על היקפי הפעילות הגבוהים, המינימאליים שהותרו לנו בבסיס.

דפנה עין דור: אכן, כאשר גיבשנו את גובה הדרישות לא ידענו את הנתונים לגביהם ואנחנו בוחנים עכשיו את האפשרות להקל אבל עדיין לא בסדרי גודל.

הילה וולגמוט: אנחנו רוצים הקלה יחסית.

דפנה עין דור: היא לא תהיה יחסית כי עדיין יש לנו בצו דרישות שצריכים לפצות ועדיין הסכומים צריכים להיות באחוזים מסוימים שירתיעו וייתנו מענה.

אלי אפללו: אבל אני לא מבין מה הקשר.

דפנה עין דור: עדיין יש סף מינימאלי.

כרמל שאמה-הכהן: יש בסיס של אחריות.

דפנה עין דור: גם לפני כן היה מדובר כאן על ערבויות של עד 700 אלף שקלים ללא תלות בהיקפי הפעילות.

אלי אפללו: בבסיס לא מדברים, אבל צריך לעשות איזושהי מערכת.

דפנה עין דור: זה יהיה יותר נמוך מהמיליון ומשהו.

כרמל שאמה-הכהן: אני מדבר גם על רכבים.

אלי אפללו: גם על רכבים.

אלי אפללו: מה אתם תעשו בתחום הרכבים?

דפנה עין דור: ברכבים, אותו הדבר.

דפנה עין דור: הרכבים, זה סף מינימאלי.

כרמל שאמה-הכהן: למה?

אלי אפללו: איך אתם רוצים להקל?

דפנה עין דור: אנחנו הקלנו משמעותית מול ההמלצות של ועדת סופר שדובר על הבסיס.

דפנה עין דור: שם דובר על ערבויות של חמישים מיליון שקלים.

דפנה עין דור: אנחנו הקלנו משמעותית.

כרמל שאמה-הכהן: כמה רוצה סופר?

דפנה עין דור: חמישים מיליון שקלים.

אלי אפללו: אז הוא רצה.

דפנה עין דור: זה מה שדובר בוועדה.

כרמל שאמה-הכהן: אנחנו הרי באים מתוך מגמה להקל.

דפנה עין דור: יש כאן הקלה דרמטית.

דפנה עין דור: אף אחד מה יבואנים של הרכבים לא פנה ואמר שיש לו כבר רכבים מחכים ואין לו ערבות של עשרה מיליון שקלים.

דפנה עין דור: זה לא היה חסם.

דפנה עין דור: לגבי רכב לא היה חסם בכלל.

כרמל שאמה-הכהן: אנשים לא יבואו ואולי יעשו או לא יעשו עסק.

כרמל שאמה-הכהן: יכול להיות שיש גם כאלה אבל מספיק שאדם הולך ועושה את העסק ונדרש להקדיש ערבות שלא נדרשת על פי היגיון כלכלי, אז הוא נחשף לעלות גבוהה פר רכב שמתגלגלת בסוף על הצרכן וגם מקשה על הרעיון הבסיסי של הגברת התחרות.

כרמל שאמה-הכהן: אם אני מעמיס עליו עלויות שלא לצורך, אני מכביד עליו ביכולת שלו להתחרות.

כרמל שאמה-הכהן: כשאת קובעת בסעיף 3(8)(ב) שמונה מיליון שקלים, אלא אם כן תסבירי לי שגם יבואן שמייבא מאה רכבים, יבואן חדש, יכול להיות יבואן כזה והוא לא רע לשוק, הוא צריך – לעומת דלק רכב, שמייבאים גם כמה מותגים ו משווקים עשרות אלפי מכוניות בשנה – גם שמונה מיליון שקלים.

כרמל שאמה-הכהן: איפה ההיגיון?

דפנה עין דור: כמו שדיברתם קודם, כאשר אתה תבוא ליצרן ותגיד לו שאתה נותן לו עוד אחוז, מה שעלה כאן בשיחה, הוא אמר שהוא רוצה לדעת שיש לו יבואן רציני.

דפנה עין דור: החסם הוא לא אנחנו.

כרמל שאמה-הכהן: למה לא שמונים מיליון אלא שמונה מיליון?

כרמל שאמה-הכהן: שמונים מיליון, הוא יותר רציני איך זה נקבע?

כרמל שאמה-הכהן: אני רוצה ללכת רגע אחורנית.

כרמל שאמה-הכהן: הרי אלה מספרים ואת המספרים לא קבעתם לפי כיוון הרוח אלא ישבתם עם איזה חישוב.

דפנה עין דור: היה איזשהו חישוב במחיר רכב ממוצע ומספר רכבים ממוצע מינימאלי של סדרי גודל של 250 כלי רכב בשנה.

דפנה עין דור: היבוא המינימאלי.

אלי אפללו: אתם לא רוצים לעזור ליבואנים חדשים כנגד יבואנים קיימים?

דפנה עין דור: יבואן חדש, כדי שיקים כאן איזשהו מערך של שיווק, של הפצה, של פרסום ---

כרמל שאמה-הכהן: סליחה, גם הבדל בין העלות ל-250 רכבים לבין 10,000 רכבים או 5,000 רכבים, את יוצרת כאן איזושהי אפליה שאולי היא נדרשת.

כרמל שאמה-הכהן: אם תוכיחי לי שהיא נדרשת, בסדר.

כרמל שאמה-הכהן: אם אני מכרתי רק 250 רכבים בשוק, למה אני צריך שמונה מיליון שקלים?

כרמל שאמה-הכהן: מה אני יכול לגרום למדינת ישראל?

כרמל שאמה-הכהן: איזה נזק אני יכול לגרום?

דפנה עין דור: אחת הבעיות בדברים האלה היא שיודעים בדיעבד כמה היה לך בשנה שעברה ולא יודעים כמה יהיה לך בשנה הבאה.

דפנה עין דור: כאשר מתחיל יבואן חדש, אני לא יודעת, יכול להיות שבסוף בפועל הוא ימכור 10,000 כלי רכב, 5,000 כלי רכב, ויש לנו כרגע רכבים והוא נעלם.

דפנה עין דור: הוא מצא איזשהו מבצע והוא נעלם ויש לי 5,000 כלי רכב שאין להם מענה.

דפנה עין דור: יש לנו אי ודאות לגבי היבואנים החדשים.

כרמל שאמה-הכהן: אני אעשה הקבלה לתחום הבנייה.

כרמל שאמה-הכהן: אנחנו רוצים שהבתים לא יתמוטטו והדירות של האנשים לא יתמוטטו ושיהיו איכותיים.

כרמל שאמה-הכהן: יש כמה סוגים לקבלנים.

כרמל שאמה-הכהן: יש קבלן בהיקף ג-1, ג-2, ג-3, ג-4, ועושים הבחנה ונותנים לכל אחד מראש מה הוא כן יכול לעשות ומה הוא לא יכול לעשות.

כרמל שאמה-הכהן: אין לי בעיה שתגידי ערבות של מיליון שקלים, אבל אתה מוגבל ל-250 רכבים בשנה.

כרמל שאמה-הכהן: זה נקרא יבואן קטן.

כרמל שאמה-הכהן: ירצה, ילך ויתקדם עם השנים, אבל לבוא מהתחלה ולומר לו שמראש הוא יהיה דלק רכב?

כרמל שאמה-הכהן: אנחנו מכבידים עליו או מחסלים אותו.

כרמל שאמה-הכהן: יכול להיות שיש כאלה שאנחנו גם מחסלים את היוזמה שלהם כי כל יבואן שבא ועושה תוכנית עסקית, מכניס ישר את העלויות, מחשב כמה העמלה הזו עולה לו בבנק, איך הוא יכול להשיג את העלות הזאת וזאת עלות שמכבידה.

כרמל שאמה-הכהן: אם היא לצורך, היא לצורך, אבל עוד לא שמעתי למה היא לצורך.

דפנה עין דור: אנחנו נבחן את החלופה הזאת אבל אני יכולה לומר שמה שאנחנו בחרנו בבסיס, לפי סדרי גודל של היבואנים הקיימים, אנחנו צריכים כביכול להבטיח עם ערבויות של מספר עשרות מיליוני שקלים.

דפנה עין דור: דרך אגב, אני עונה על הרכב הפרטי ולא על האופנועים.

דפנה עין דור: כבר עברנו לשיחה אחרת.

אלי אפללו: זה אותו הדבר.

דפנה עין דור: אפשר לחזור לאופנועים, אין בעיה.

כרמל שאמה-הכהן: זה מעניין לעניין באותו עניין.

כרמל שאמה-הכהן: אנחנו יכולים לקבל את התחשיב שעומד מאחורי השמונה מיליון שקלים?

דפנה עין דור: בוודאי.

כרמל שאמה-הכהן: נראה מה עומד מאחורי המספרים האלה ותנו לנו לבחון.

כרמל שאמה-הכהן: יכול להיות שנאמר שאתם צודקים.

דפנה עין דור: אנחנו למעשה בחרנו את המכנה המשותף הנמוך ביותר מבחינתנו וכך נקבע שמונה מיליון שקלים ומיליון וחצי שקלים.

דפנה עין דור: נכון לגבי האופנועים וכדי לא להפלות כביכול, אכן זה חושב על בסיס כמויות הרבה יותר גבוהות ממה שיש לקבוצה החדשה.

תומר לויתן וירושבסקי: פי כמה?

תומר לויתן וירושבסקי: איך אפשר להשוות יבואן של עד מאה כלים ליבואן של 10,000 כלים?

דפנה עין דור: כשקבענו את זה, לא עשינו על בסיס הנתונים שלכם ואמרתי את זה בראשית דבריי.

דפנה עין דור: אנחנו כרגע בוחנים את האפשרות ומאותה סיבה אנחנו נותנים פתרונות נקודתיים, כדי לתת מענה וכל חמשת היבואנים שנמצאים שם קיבלו מאתנו תשובות שמאפשרות לקבל רישיון.

כרמל שאמה-הכהן: מה שמספק אותנו זה אם תאמרי לנו מתי לדעתך הבחינה המחודשת שלכם תסתיים.

דפנה עין דור: אנחנו בודקים את זה עכשיו.

דפנה עין דור: באותו תיקון שאנחנו נגיע אתו לוועדה, זה ייכלל שם.

כרמל שאמה-הכהן: סדר גודל של זמן?

כרמל שאמה-הכהן: גם לא להתחייב, אבל מה הצפי היום?

דפנה עין דור: מספר חודשים בודדים.

כרמל שאמה-הכהן: מספר חודשים?

דפנה עין דור: בודדים.

תומר לויתן וירושבסקי: איך אנחנו נשרוד?

הילה וולגמוט: יש אנשים שלא יכולים להמשיך לייבא.

תומר לויתן וירושבסקי: איך אנחנו נעבוד?

דפנה עין דור: לכל חמשת היבואנים שיושבים כאן, נתנו מענה.

תומר לויתן וירושבסקי: תשובה שלילית.

דפנה עין דור: לא נכון.

תומר לויתן וירושבסקי: תשובה שלילית.

תומר לויתן וירושבסקי: הנה, כולם יושבים כאן.

רם אביב: האם ליבואן של עד מאה כלים, האם בעינייך יש לו זכות קיום להמשיך ולהתקיים?

רם אביב: מדבריך עולה שאת לא מעוניינת לראות בשוק.

אלי אפללו: זה עידוד ליבואנים הקטנים.

אלי אפללו: זה בעצם העידוד, בדיוק מה שאמרת.

אבנר פלור: אדוני היושב ראש, אני רוצה לומר משהו שכולם שוכחים אותו.

אבנר פלור: אדוני היושב ראש, זה שהגדרנו את הערבות, זה היה מכיוון שעד הצו החדש הייתה תלות בין הערבות לבין מוסך.

אבנר פלור: הוא היה מחויב להיות עם מוסך בבעלותו או בהפעלתו.

אבנר פלור: אנחנו ביטלנו את זה ולכן הוגדלה הערבות.

אבנר פלור: יחד עם זאת, האחריות, וקחו את זה בחשבון, בשנה האחרונה פשט רגל אחד היבואנים של האופנועים, עוד לפני הצו החדש, וכל הלקוחות שלא קיבלו אחריות ולא קיבלו שירות ורכב, הופנו למשרד התחבורה.

כרמל שאמה-הכהן: בוא נבדיל בין יבואן מקביל שלא צריך מוסך לבין יבואן ישיר.

אבנר פלור: גם יבואן ישיר לא חייב.

כרמל שאמה-הכהן: אבל ליבואן ישיר יש את ההבטחה של היצרן, יש לו התחייבות היצרן.

אבנר פלור: אין בעיה.

אבנר פלור: לכן אני אומר שיש לזה היבטים רבים, גם כמו פשיטת רגל ואז מה עושים עם אותם לקוחות שפונים אלינו.

כרמל שאמה-הכהן: אבל אם הוא הביא שלושים רכבים, יש לך שלושים שפונים אליך ואין יותר.

דפנה עין דור: אלה גם כאלה שהיו בשנים קודמות.

אבנר פלור: אלה שלושים בשנה.

אבנר פלור: יש לך שלושים בשנה ולפני כן היו עוד.

אבנר פלור: אני אומר שאנחנו נבחן את זה באותה מסגרת.

אבנר פלור: כבר התחלנו בעבודת מטה בנושא הזה וניתן מענה.

אבנר פלור: כמו שאמרה דפנה, לחלק מהם פתרנו את הבעיה בשנה הקרובה.

אבנר פלור: אדוני היושב ראש, השבוע מתקיים אצלי דיון עם אותו איגוד חדש שהוקם ואני אשמע אותם.

כרמל שאמה-הכהן: מר פלור, אין לי בעיה שתעשה הבחנה להיקף מכירות תלת שנתי ושהאדם יגדיל את הערבות, אם זה יבואן חדש.

כרמל שאמה-הכהן: בשנה הראשונה שלו לכניסה לשוק, אנחנו הרי רוצים להקל עליו, וניתן לפי הצפי של שנה.

כרמל שאמה-הכהן: בשנה השנייה הוא המשיך ולא קרס והצליח, יגדיל את הערבות.

כרמל שאמה-הכהן: אחרי שלוש שנים הוא כבר עובד על הערבות המקסימאלית, אבל תן לו בכניסה מה שנקרא הקלות ינוקא.

כרמל שאמה-הכהן: הוא חדש ואנחנו רוצים לעודד אותו, רוצים להקל עליו ולא מחפשים להקשות עליו.

כרמל שאמה-הכהן: לכן צריך להסתכל והכל כאן מדובר במספרים.

כרמל שאמה-הכהן: תחלק, תעשה קטגוריות.

כרמל שאמה-הכהן: אני רואה בזה משהו לא חכם לקבוע שמונה מיליון שקלים לכולם, בין אם הוא יבואן מקביל או יבואן ישיר, בין אם הוא קטן או גדול או זעיר או בינוני, אלא צריך לעשות את ההבחנות האלה כי אלה מסות וזה כסף.

אבנר פלור: אבל אנחנו דנים כרגע רק באופנועים ולא בכלי רכב.

כרמל שאמה-הכהן: לא.

אבנר פלור: אתה רוצה לפתוח הכל?

כרמל שאמה-הכהן: לא.

כרמל שאמה-הכהן: אני מדבר אתך גם על רכבים.

אבנר פלור: זה בעייתי.

אבנר פלור: אנחנו קבענו מינימום.

דפנה עין דור: קבענו את המינימום על בסיס המינימום.

אבנר פלור: נראה לכם את החשבון.

כרמל שאמה-הכהן: אני מבקש לראות את החשבון.

אבנר פלור: אבל כרגע זה לגבי אופנועים.

כרמל שאמה-הכהן: לא.

כרמל שאמה-הכהן: אני טענתי גם לגבי רכבים.

אבנר פלור: זה בעייתי.

דפנה עין דור: לא הייתה לנו בעיה של אף אחד מהיבואנים שזה היה איזשהו חסם.

כרמל שאמה-הכהן: נראה לך שאני חלמתי על זה בלילה?

כרמל שאמה-הכהן: לא חלמתי על הערבות הבנקאית של יבואנים חדשים.

כרמל שאמה-הכהן: באו גורמים והציגו לי טענה שעד עכשיו אני לא מצליח לסתור אותה.

כרמל שאמה-הכהן: אמרו לי שהם רוצים להיכנס לשוק אבל שאראה מה העלות שלהם פר רכב או פר מכירות בכל פרמטר והיא לא פרופורציונאלית והיא לא הגיונית לדבר אחר.

כרמל שאמה-הכהן: עכשיו אני רוצה להבין למה.

רם אביב: אם אפשר להוסיף.

רם אביב: לגבי היבואנים הקטנים, אם ניתן לבקש מהרשות שתיתן לנו להמשיך לעבוד בזמן הזה שאנחנו מתדיינים, שתאשר לנו רישיונות יבוא ל-2011 על מנת שנוכל להמשיך להפעיל את העסק.

רם אביב: מה שקורה בפועל זה שאנחנו כבר חודש ימים ב-2011 עומדים בלי סחורה וזה מתכון להרס.

רם אביב: אנחנו ניגמר.

רם אביב: בסך הכל תוך כמה חודשים, עד שהם יסיימו להתנהל, אנחנו כבר לא נהיה ולא יהיה עם מי לדבר.

כרמל שאמה-הכהן: אני לא מכיר את הנתונים.

כרמל שאמה-הכהן: אין לי כאן יכולת.

דפנה עין דור: אמרנו שיבואן הוא לא מטרה אלא הוא אמצעי.

דפנה עין דור: אנחנו לא יכולים לקחת על עצמנו בניגוד לצו דברים שזה לא אחראי כלפי ציבור הרוכשים.

הילה וולגמוט: יש לכם סמכות לפטור אותם.

רם אביב: חמש שנים לא קיבלת כל תלונה עלינו.

דפנה עין דור: עכשיו, כאשר אנחנו יודעים את מצבכם, אנחנו לא יכולים לקחת על עצמנו את ההחלטה הזאת בלי שיש גיבוי כספי לרישיון.

אלי אפללו: אולי עד שאתם עושים את הבדיקה.

דפנה עין דור: אנחנו בהתכתבות שלושה חודשים.

אלי אפללו: אבל עד שאתם עושים את הבדיקה.

אלי אפללו: מי שמעכב את ההחלטה ואת הסכומים שהם אומרים, אלה אתם.

אלי אפללו: אם תעשו את זה בתוך חודש ימים, זה משהו אחר.

אבנר פלור: אבל אתה מסכים שזה לא יהיה אחראי שניתן להם תשובה כאן בוועדה?

כרמל שאמה-הכהן: ברור.

כרמל שאמה-הכהן: לאור רגישות העניין, אנחנו מבקשים שהנושא יסתיים במהירות.

כרמל שאמה-הכהן: מרכיב הזמן חשוב וזה תלוי גם בכם.

כרמל שאמה-הכהן: אנחנו לא אומרים לכם איך להחליט, אבל תגמרו את זה מהר מאחר שמדובר כאן באנשים שהעסק שלהם יתקיים או לא יתקיים ותתחשבו כמה שאתם יכולים להתחשב.

כרמל שאמה-הכהן: אני לא מכיר את הנושא לפרטיו.

אלי אפללו: לא לחכות חודשים.

רם אביב: כולנו קיבלנו תשובה שלילית.

דפנה עין דור: זה לא נכון.

כרמל שאמה-הכהן: חברים, הנקודה שלכם ברורה.

כרמל שאמה-הכהן: מעכשיו אתם רק מקלקלים.

כרמל שאמה-הכהן: היו מקרים אחרים בוועדה, הגענו למקרים כאלה של אנשים אם ימשיכו או לא ימשיכו, ועד שהסתיים תהליך הבדיקה, נתנו רישיון זמני, היתר זמני.

כרמל שאמה-הכהן: תחשבו על זה.

כרמל שאמה-הכהן: אנחנו לא אומרים לכם מה לעשות, אבל זה אפשרי.

כרמל שאמה-הכהן: אני חושב שלא יקרה שום דבר.

כרמל שאמה-הכהן: ככל שהבדיקה שלכם תהיה יותר קצרה, המשמעות של רישיון זמני, הסיכון שלה הולך וקטן.

כרמל שאמה-הכהן: דני בליליוס, חברת אוטו חן, בבקשה.

דן בליליוס: אני מייצג את חברת אוטו חן.

דן בליליוס: חברת אוטו חן היא חברה עם הרבה מאוד ניסיון בתחום יבוא רכב ואנחנו מלווים את התהליך של היבוא המקביל עוד משנת 2002.

דן בליליוס: לפני כשנה היינו בוועדת הכלכלה ושמחנו מאוד על כביכול הפתיחה, אבל ידענו שעדיין הסיכוי הוא מאוד מאוד נמוך להיכנס.

דן בליליוס: למרות זאת עשינו הרבה מאוד ניסיונות במהלך השנה הזאת.

דן בליליוס: פנינו לסוכנים/יבואני רכב בכל העולם, באירופה, בארצות הברית, במזרח אירופה אפילו, בחצי מזרח אירופה כי היום זאת אירופה, אבל נתקלנו בתשובות זהות מכולם בצורה חד משמעית.

דן בליליוס: בהתחלה יש נכונות מאוד גדולה, כאשר שומעים שאנחנו שוק רכב גדול ורוצים למכור לישראל, לפעמים אפילו הכמויות שאנחנו מסוגלים לרכוש עולות על כמות היבואן באותה מדינה אבל מהר מאוד, לאחר בדיקה מהירה מאוד שעושה אותו יבואן סוכן מורשה, הוא חוזר עם אותה תשובה – ויש לי הרבה מאוד עדויות לזה – שאסור לו למכור לישראל וכי הוא עלול לאבד את רישיונו.

דן בליליוס: למעשה החסימה עוד קורית בכלל לפני שהיבואן הישראלי יודע מהסיפור.

דן בליליוס: זאת אומרת, לא מדובר כאן על ניסיונות של היבואנים לחסום אלא בדרך כלל זה לא מגיע אליהם בכלל והסיבה היא מאוד פשוטה.

אלי אפללו: אני רוצה לשאול שאלת ביניים.

אלי אפללו: תנסה להתמקד באיזה רכבים ובאיזו מדינות.

דן בליליוס: אני ניסיתי בהרבה מאוד מותגים, הן במותגי יוקרה והן במותגים עממיים.

אלי אפללו: מה השמות?

דן בליליוס: אני לא רוצה לנקוב בשמות.

דן בליליוס: כמובן שהרצון ביותר שלנו הוא לאו דווקא בתחום מותגי היוקרה אלא יותר מעניין אותנו, אוטו חן, להיכנס לתחום יבוא הרכב העממי ולשם מכוונים המאמצים הגדולים שלנו.

כרמל שאמה-הכהן: איפה נעצרת בדיוק?

דן בליליוס: אני אסביר.

דן בליליוס: אגב, אני לא כל כך מופתע מכיוון שאנחנו בניסיון שלנו עבדנו הרבה מאוד שנים והיינו בעצם בצד השני ואנחנו מכירים את זה ואנחנו מכירים את החסימות האלה.

דן בליליוס: היום היבוא שאנחנו עושים הוא די מצומצם.

דן בליליוס: בעבר היינו פעילים במרצדס והיום אנחנו לא שם אלא במותג אוטובוסים נוסף שהפעילות בו לא משקפת את התחום הזה.

דן בליליוס: זה לא רכב פרטי.

דן בליליוס: אנחנו יבואנים ישירים לצורך העניין, לנושא האוטובוסים.

דן בליליוס: בכל אופן, הסיבה היא שיצרני הרכב ברוב העולם מעדיפים – בוא נאמר במדינות כמו ישראל – שיהיה להם סוכן אחד.

דן בליליוס: זאת השיטה המשוכללת אליה הם הגיעו.

כרמל שאמה-הכהן: מה זה מדינות כמו ישראל?

דן בליליוס: ברוב מדינות אירופה המערבית היום, היצרן יושב בעצמו והוא מפיץ לאזורים בתוך המדינה עצמה ויש לו סוכנים לצורך כך.

דן בליליוס: יש מדינות, כמו ישראל, מזרח אירופה או מדינות שהפכו אירופה בהן עדיין קיימים יבואנים בלעדיים כמו בישראל.

דן בליליוס: במדינות האלה, גם אם היו בעבר שניים-שלושה יבואנים לאוטו מותג, התהליך הוא להפוך ליבואן אחד בכל מדינה.

דן בליליוס: זאת הדרך שהיצרנים מעדיפים לעבוד בה ולכן כל היוזמה הברוכה מאוד של משרד התחבורה לא תצליח.

כרמל שאמה-הכהן: מה כן אפשר לעשות כדי להצליח?

כרמל שאמה-הכהן: דן בליליו ס: להערכתנו יש פתרון אחד לפתיחת השוק והוא לנתק לחלוטין את הקשר עם היצרן כי היצרן לא מעוניין.

כרמל שאמה-הכהן: איך יגיעו לכאן רכבים מעוד גורם?

דן בליליוס: לדעתנו, מה שצריך לבטל זה את החיוב בהסכם עם סוכן מורשה שהוא בעצם החסם הבסיסי ביותר.

כרמל שאמה-הכהן: למה נולד התנאי הזה של הסכם עם סוכן מורשה?

דן בליליוס: מכיוון שיש איזשהו חשש מאוד גדול שיגיעו לכאן מכוניות ללא תקינה או לא יקבלו אחריות או שחס וחלילה יש איזה שהן תקלות ברכב והנושא של קריאות התיקון לא יטופל כראוי.

דן בליליוס: אנחנו דוחים לגמרי את כל הטענות האלה.

דן בליליוס: אנחנו יודעים ומכירים את התחום והביטול של הסוכן המורשה בדרך, יש לנו פתרון לזה ואני אומר מה הפתרון.

דן בליליוס: הפתרון לדעתנו הוא שהיבואן הראשי בישראל צריך לתת את האחריות לרכבים בישראל, נקודה.

דן בליליוס: היבואן צריך לטפל בכל הנושא של האחריות.

דן בליליוס: הוא הרי לא משלם את האחריות אלא הוא רק מטפל באחריות.

כרמל שאמה-הכהן: כל עוד הוא בלעדי.

דן בליליוס: בלעדי או לא, זה לא משנה.

דן בליליוס: גם אם לא קוראים לו בלעדי כי היום אסור שיקראו לו בלעדי, הוא בלעדי.

דן בליליוס: בפועל הוא בלעדי.

דן בליליוס: לכן הוא צריך לתת את השירות.

דן בליליוס: הוא הסוכן, הג'נרל אג'נט, הוא הסוכן הראשי, הוא היבואן הראשי ובפועל הוא הבלעדי ולכן הוא צריך לטפל בכל נושא האחריות והקריאות של כל רכב שנכנס לארץ.

דן בליליוס: זאת דעתנו.

קריאה: הוא הסוכן של היצרן.

דן בליליוס: מאוד קשה לתת אחריות דרך סוכן מורשה באירופה.

כרמל שאמה-הכהן: אני רוצה להבין.

כרמל שאמה-הכהן: השירות של יבואני הרכב בארץ, של המוסכים, היא פעילות מפסידה או מרוויחה?

דן בליליוס: קודם כל, היא פעילות מרוויחה.

צבי פולק: היבואנים יכולים לענות.

צבי פולק: הוא לא יבואן.

כרמל שאמה-הכהן: הפעילות של המוסכים שלכם היא פעילות מפסידה?

צבי פולק: בפעילות האחריות היא מפסידה.

צבי פולק: נקודה.

דן בליליוס: צביקה, אני לא הפרעתי לך.

דן בליליוס: אני לא סיימתי את דבריי.

כרמל שאמה-הכהן: מר בליליוס, אני שאלתי אותו שאלה.

כרמל שאמה-הכהן: אני דיברתי על פעילות במוסכים.

צבי פולק: אין דבר כזה פעילות מוסכים.

כרמל שאמה-הכהן: אין למוסכים שלך מאזן?

צבי פולק: המוסכים הם רשת זכיינים בבעלות פרטית.

צבי פולק: היבואן עושה מול המוסכים כמה דברים.

צבי פולק: הוא מוכר להם חלפים, כאשר חלפים שהולכים לא לאחריות, היבואן מרוויח עליהם וחלפים שהולכים לאחריות או טיפול באחריות, היבואן מפסיד עליהם.

צבי פולק: זאת החלוקה המדויקת.

צבי פולק: הרשת היא רשת זכיינים פרטית.

כרמל שאמה-הכהן: על החלפים של האחריות אין לך גיבוי מהיצרן?

צבי פולק: אני מקבל מהיצרן את מחיר העלות שם.

צבי פולק: כל ההוצאות של ההובלה, של האחסנה וכולי, הם עלי, על כל יבואן ואני לא שונה בזה.

צבי פולק: כך זה על כל היבואנים ואנחנו מפסידים כי היצרן אומר שברגע שאני מרוויח ממכירת הרכב החדש, גם הוא, היצרן, האחריות עולה לו כסף ושיעלה גם לך.

כרמל שאמה-הכהן: הבנתי.

דן בליליוס: אני דווקא אשמח להתייחס למה שצביקה אמר.

דן בליליוס: בניסיוננו במרצדס, והיינו גם שותפים עם חברת כלמוביל, לא היו לנו הפסדים בגין מתן אחריות אלא להפך, הרווחיות של המוסכים הייתה עם מתן האחריות.

דן בליליוס: בעצם מהסבסוד של היצרן במחיר שעת העבודה , זה בעצם היה המקור העיקרי לרווחים של המוסכים.

יהודה רודד: אז תן אחריות.

יהודה רודד: אם אתה מרוויח, תן אחריות.

דן בליליוס: לא, אני לא צריך לתת אחריות.

דן בליליוס: אתה צריך לתת אחריות כי אתה הסוכן הראשי.

כרמל שאמה-הכהן: עזבו.

כרמל שאמה-הכהן: את זה תסכמו אחרי כן ביניכם.

דן בליליוס: זה גם אפשרי.

דן בליליוס: בקיצור, אנחנו מציעים לבטל את הנושא של הסוכן המורשה, את החיוב בהסכם.

דן בליליוס: היו לנו הרבה פגישות עם משרד התחבורה ואני מעריך שגם אלו שטוענים שיש להם הסכם ביד, אני מעריך שזה לא יחיה אלא אולי יכול להיכנס מישהו אבל אני לא נותן לזה הרבה סיכוי.

כרמל שאמה-הכהן: תודה.

כרמל שאמה-הכהן: אמרת דברים ברורים.

דן בליליוס: כמשפט אחרון אני רוצה לומר שאם גורמי הרכב אומרים שזאת סוגיה כלכלית, שייתנו לשוק לדבר בעד עצמו.

דן בליליוס: שיפתחו את השוק ואם מבחינה כלכלית לא נוכל להתחרות, לא יהיה יבוא מקביל.

דן בליליוס: למה החשש הגדול?

דן בליליוס: למה המאבק?

כרמל שאמה-הכהן: תודה.

כרמל שאמה-הכהן: שני דברים למר פלור.

כרמל שאמה-הכהן: ראשית, האמירות שלנו לגבי דרישת הערבות הבנקאית, נכונות גם כמובן לגבי דרישת ההון העצמי.

כרמל שאמה-הכהן: אנחנו מבקשים גם לראות את התחשיב של זה ולבחון יצירת קטגוריות של סוגי היבואנים גם בסעיף הזה.

כרמל שאמה-הכהן: לעניין הנקודה שהעלה עכשיו מר בליליוס, הדרישה של הסכם עם סוכן בצו שהיא חסם, למה היא נולדה לשרת לדעתכם?

אבנר פלור: בעצם הוא התחליף שלנו ליצרן, לקשר שלנו עם היצרן שבעצם הוא נותן את המענה והגיבי הן בהיבט התקינתי, כי מישהו צריך לאשר לי שהרכב הזה עונה לתקינה, עונה לתקינה סביבתית, עונה לתקינת בטיחות, עונה לכל ההיבטים הצרכניים.

כרמל שאמה-הכהן: זה ברור.

כרמל שאמה-הכהן: הדרישה של התקשרות לכמות של רכבים ולטווח של זמן, זאת השאלה.

כרמל שאמה-הכהן: יש גם דרישה כזאת, לא?

אבנר פלור: נכון.

כרמל שאמה-הכהן: למה?

כרמל שאמה-הכהן: אם אתה יודע שמשלוח מסוים הוא תקין, למה אתה צריך מאותו סוכן עכשיו חתונה קתולית שהוא מפחד ממנה ואולי זה מרתיע אותו והוא לא רוצה להתקשר עם מישהו בישראל.

כרמל שאמה-הכהן: יש לו עסקה, מאה-מאתיים רכבים, היא כשרה והוא מביא אותה לארץ ומתקדם הלאה.

כרמל שאמה-הכהן: מחר הוא קונה מסוכן אחר.

כרמל שאמה-הכהן: זה מעודד את התחרות.

אבנר פלור: קודם כל, אנחנו כן מאפשרים לקנות ממספר סוכנים.

כרמל שאמה-הכהן: אתה רוצה שאני אחזיק הסכמים ארוכי טווח עם מספר סוכנים?

אבנר פלור: מה שמר בליליוס מעלה זה בעצם לבטל בכלל.

כרמל שאמה-הכהן: לא.

כרמל שאמה-הכהן: אני אומר לך משהו אחר.

כרמל שאמה-הכהן: קניתי סטוק, מצאתי סטוק שהוא זול ואני יכול לשווק אותו בארץ וכולם ייהנו.

אבנר פלור: והוא עונה לכל הדרישות ואין בעיות?

כרמל שאמה-הכהן: עונה לכל הדרישות.

כרמל שאמה-הכהן: עשיתי הסכם ובאותו הסכם הדילר נותן לך את ההתחייבות שרצית אבל למעט זה שהוא מתחייב לאורך זמן לעמוד בתנאים האלה.

כרמל שאמה-הכהן: פר עסקה.

כרמל שאמה-הכהן: הבנתי שמשהו מרתיע את הדילרים.

כרמל שאמה-הכהן: אנשים שניסו להתקשר עם דילרים והציגו לי נתונים, אמרו שלא הייתה להם בעיה להביא מהדילר את מה שמשרד התחבורה ביקש, למעט ההתחייבויות שזה יוצר ביניהם איזו שותפות לאורך הדרך.

כרמל שאמה-הכהן: פר עסקה אין להם בעיה להביא את האישורים ולהפך, זה גם מאפשר להם גמישות כל פעם ללכת לדילר הזול ביותר כי לא תמיד הדילר יכול להבטיח את המחיר לאורך זמן, מחיר שהוא זול.

כרמל שאמה-הכהן: זה לא יצרן.

כרמל שאמה-הכהן: למה לא לתת את הגמישות הזאת?

כרמל שאמה-הכהן: בלי להתפשר על שום תנאי של תקינה וכולי.

אבנר פלור: אנחנו נבחן את זה.

כרמל שאמה-הכהן: תבחנו את זה?

אבנר פלור: כן.

כרמל שאמה-הכהן: תודה רבה.

כרמל שאמה-הכהן: הדובר הבא, אופיר פיקהולץ, רשות ההגבלים העסקיים.

אופיר פיקהולץ: אני רוצה להגיב למה שנאמר כאן.

אופיר פיקהולץ: קיבלנו מכתב ממשרד התחבורה ובו מצאנו טענות כלליות בקשר להתנהלות העסקית בשוק.

אופיר פיקהולץ: אנחנו ביקשנו ממשרד התחבורה שיעביר אלינו מידע בצורה מפורטת בקשר לטענות שהם העלו, וכאשר יגיעו אלינו הנתונים המפורטים, אנחנו כמובן נבחן את העניין.

אופיר פיקהולץ: אני כן אומר בשולי הדברים שכמובן אנחנו שמענו על הדבר הזה עוד קודם לכן מעיתונאי, עוד לפני שקיבלנו את המכתב, ובאופן טבעי צריך לזכור שברגע שהטענות האלה מועלות פומבית, היכולת שלנו לברר את הטענות באופן טבעי פוחתת.

כרמל שאמה-הכהן: שאלה.

כרמל שאמה-הכהן: החוק שאנחנו מקדמים בהקשר אחר של קבוצות ריכוז, וכנראה שנסיים אותו בקרוב, האם שוק הרכב עונה להגדרה של קבוצת ריכוז?

אופיר פיקהולץ: זה עוד לא נכנס.

כרמל שאמה-הכהן: אני שואל לפי ההגדרה שהצעתם.

אופיר פיקהולץ: לא באתי מוכן לכך.

כרמל שאמה-הכהן: תודה רבה.

כרמל שאמה-הכהן: קובי בן אור, סמנכ"ל קבוצת אלון.

קובי בן  אור: שתי הנקודות שרציתי לדבר עליהן כבר עלו בדיון ואני לא ארחיב אלא אחדד.

קובי בן  אור: הנקודה הראשונה היא בנושא הערבות הבנקאית.

קובי בן  אור: אנחנו יבואן הרכב אולי הכי קטן בארץ.

כרמל שאמה-הכהן: כמה רכבים אתה מייבא?

קובי בן אור: השנה מכרנו מאה וקצת רכבים.

כרמל שאמה-הכהן: מה העלות שלך פר רכב שמכרת של הערבות הבנקאית?

קובי בן אור: שמונה מיליון למאה רכבים.

כרמל שאמה-הכהן: מה עלות העמלה הבנקאית?

קובי בן אור: לא הגעתי מוכן עם הנתון הזה.

כרמל שאמה-הכהן: אלה אלפי שקלים?

כרמל שאמה-הכהן: מאות שקלים?

כרמל שאמה-הכהן: עשרות אלפי שקלים?

קריאה: אחוז וחצי.

אלי אפללו: אחוז וחצי, זה הרבה כסף.

כרמל שאמה-הכהן: כמה זמן אתם מייבאים את הרכבים האלה ?

חן נוימן: עוד מעט שלוש שנים.

כרמל שאמה-הכהן: הייתה אתם איזושהי בעיה במשך שלוש השנים האחרונות?

חן נוימן: לא.

אבנר פלור: הם קיבלו מענה לגבי הבעיה הספציפית שלהם.

חן נוימן: אנחנו לא רואים שום בעיה בערבות של שמונה מיליון והון עצמי של עשרה מיליון שקלים אלא להפך, חושבים שזה מאוד טוב ולא כל אחד שהוא קטן – ואני מדבר רק על הרכבים ולא על הדו גלגלי כי אני לא בענף הזה – לא חושב שמי שאין לו את הסכום הזה יכול להיכנס מחר ולמכור כאן חמישים או מאה אוטובוסים או מאה כלים כמו שלי.

חן נוימן: אם בא אחד הלקוחות ולא יהיה לו את הכסף לשרת אותם אחרי כן או לתת למשרד התחבורה לשרת אותם.

חן נוימן: הדבר היחידי שהוצאנו את היבוא המקביל שאנחנו כן מדברים עליו, וזאת הנקודה השנייה, זה ההסכם שבליליוס העלה עכשיו .

חן נוימן: ברגע שהדבר הזה ייפתר, ייפתח כאו יבוא מקביל.

כרמל שאמה-הכהן: תודה רבה.

כרמל שאמה-הכהן: זוהר גרינברג, מועדון האופנועים הישראלי.

זוהר גרינברג: השוק הדו גלגלי הוא שונה לחלוטין משוק הרכב הפרטי והוא שונה בצורה מהותית.

זוהר גרינברג: קודם כל, כמות כלי הרכב הנמכרים היא קטנה מאוד יחסית לגודל המדינה.

זוהר גרינברג: אנחנו אמורים להיות כאן שוק של כ-400 אלף יחידות בהשוואה למדינות אירופה או הים התיכון, אבל אנחנו כמאה אלף שנמצאים בכל זמן נתון.

זוהר גרינברג: היבוא הוא כעשרים אלף והוא בעיקרו קטנועים.

זוהר גרינברג: אין בכלל את התופעה או את המצב של חברות ליסינג.

זוהר גרינברג: הצרכנים בעיקרון הם פרטיים.

זוהר גרינברג: המחיר ליחידה הוא מאוד נמוך יחסית לכלי רכב, נושא שעלה קודם לכן.

זוהר גרינברג: אנחנו מדברים על כלים שעולים אלפי שקלים בודדים, FOB.

זוהר גרינברג: זאת אומרת, מוצרים מאוד זולים שאמורים לשמש פתרון תנועתי זול למי שלא יכול להרשות לעצמו מכונית.

זוהר גרינברג: אם אנחנו מסתכלים על המחיר פר נוסע, אם במכונית מחיר לנוסע הוא כעשרים אלף שקלים בהנחה שהיא נוסעת בתפוסה מלאה, חמישה אנשים, הרי שבקטנוע המחיר לא יכול להיות יותר מאשר לחלק לשניים כי אין יותר משני אנשים על קטנוע ובדרך כלל יש נוסע אחד.

זוהר גרינברג: גם במכוניות בשימוש היום יומי לא ממצים את השימוש ורוב המשתמשים משתמשים בודדים ורק בחלק מהזמן ממצים את הרכב.

זוהר גרינברג: זאת בדיוק התופעה שיש לנו של פקקים וגודש תנועה כשאין כאילו תחליף.

זוהר גרינברג: היבוא המקביל של קטנועים – אני אומר קטנועים ולא אופנועים כי אופנועים במובן שכל אחד רואה, אנחנו מדברים על מאות יחידות בשנה של כל היבואנים.

זוהר גרינברג: קטנועים שזה בעצם מה שזמין לרוב המשתמשים, אנחנו צריכים לתת מענה של הרחבת השוק כדי להגיע למצב כפי שהוא ביוון, איטליה, נורבגיה ומדינות אחרות.

זוהר גרינברג: בכוונה ציינתי מדינות שמזג האוויר בה קצת שונה משלנו.

זוהר גרינברג: הדבר הזה אפשרי רק אם יהיה יבוא מקביל.

זוהר גרינברג: יבוא מקביל היום לא קיים.

זוהר גרינברג: יש לנו שני יבואנים.

זוהר גרינברג: יש לנו דואפול ואין שום תחרות.

זוהר גרינברג: היבואנים האלה מחלקים ביניהם את המותגים העולמיים ובעצם אין שום מצב שמישהו יוכל להיכנס, בטח לא בתנאי הסף בהם מדובר כאן.

זוהר גרינברג: אני מזכיר שוב שהכלים מאוד זולים, כלים שקשה לך להתמודד עם המשמעויות שיש כאן לפי הצווים.

זוהר גרינברג: לכן אני לא בטוח שזה הדיון הנכון אבל הפתרון, אם שואלים אותי לגבי הפתרון, הוא שימכרו יותר כשיגדל השוק.

זוהר גרינברג: השוק היום הוא שוק של עשרים אלף כלים וזה לא שוק שמאפשר איזושהי כדאיות של יבוא מקביל ולכן צריך להגדיל את השוק והגדלת השוק אפשרית על ידי שינוי מדיניות ושינוי המדיניות היחיד יכול להיות על ידי כך שמעמד הקטנועים, לפחות הקטנים, יושווה למעמד האופניים החשמליים.

זוהר גרינברג: זאת אומרת, יבוטל המיסוי ויהיה מצב דומה כמו בארצות האיחוד האירופי, כלי רכב זול וזמין לכל משתמש.

זוהר גרינברג: אז בהחלט אנחנו צריכים להגיע למצב של יבוא, במקום עשרים אלף לשנה, של מאה אלף לשנה ואז כמובן צריך יבוא מקביל ולא להשאיר את השוק בידי שני יבואנים בלבד.

זוהר גרינברג: אני לא בטוח שהם נמצאים כאן כי המצב הנוכחי הוא כמובן אידיאלי מבחינתם ולא יכול להיות יותר טוב.

כרמל שאמה-הכהן: תודה.

כרמל שאמה-הכהן: רפי שכוח, נציג חברת יוריס, יבואנית רכבים.

כרמל שאמה-הכהן: איזה רכבים אתם מייבאים?

רפי שכוח: אנחנו מייבאים ומוכרים לאנשים פרטיים.

כרמל שאמה-הכהן: יבוא אישי.

רפי שכוח: כן, יבוא אישי.

רפי שכוח: אבנר מכיר אותי.

רפי שכוח: הכנסת והממשלה חתמו על הסכמים ויש הסכמים בינלאומיים שאומרים איך לייבא והכל הולך לפי התקינה האירופאית.

רפי שכוח: אנחנו מגיעים למשרד התחבורה ויש חסמים פנימיים.

רפי שכוח: לדוגמה, הגבלת העברת בעלות.

רפי שכוח: בעניין התקינה, כל הרכבים שמיוצרים ביפן ובאירופה, התקינה שלהם היא אותה תקינה.

רפי שכוח: אם היא באה לארצות הברית וחוזרת, התקינה אותה תקינה.

רפי שכוח: אתה בא למשרדי הרישוי באירופה, אתה מביא אישורים ממכון תקנים, אתה יכול להעלות את הרכב על הכביש.

רפי שכוח: כאן אתה לא יכול להעלות את הרכב על הכביש.

רפי שכוח: תביא רישיון מאירופה, אתה לא תעלה אותו על הכביש.

רפי שכוח: זאת אומרת, כאן יש חסמים במשרד התחבורה ואומרים ליבואני הרכב מה לעשות.